PANELIAKOS, Boston USA: Απριλίου 2011\nΣάββατο, 30 Απριλίου, 2011\nΣυνομιλία για το Κυπριακό είχαν την Παρασκευή ο υπουργός Εξωτερικών Δημήτρης Δρούτσας με τον πρόεδρο της Κυπριακής Δημοκρατίας Δημήτρη Χριστόφια, κατά τη διάρκεια ανεπίσημης επίσκεψης του πρώτου στην Κύπρο.\nΟ ΟΑΕΕ πρόκειται να επανεξετάσει τις συμβάσεις, τις οποίες έχει συνάψει με τον Φαρμακευτικό Σύλλογο Αττικής, καθώς θεωρεί καταχρηστική απέναντι στη σύμβαση την απόφαση των φαρμακοποιών της Αθήνας να σταματήσουν από την Δευτέρα 2 Μαΐου να εκτελούν συνταγές ασφαλισμένων του ΟΠΑΔ, της ΔΕΗ, του ΤΣΑΥ, του ΟΑΕΕ και του ΟΤΕ.\nΒαρύτατες εκφράσεις χρησιμοποίησαν για δεύτερη ημέρα ο βουλευτής της ΝΔ Ευάγγελος Μεϊμαράκης και ο πρόεδρος του ΛΑΟΣ, Γιώργος Καρατζαφέρης, δίνοντας συνέχεια στην αντιπαράθεσή τους σχετικά με την παραλαβή των υποβρυχίων από τη Γερμανία και τα εξοπλιστικά προγράμματα.Ο κ. Μεϊμαράκης στην πιάτσα αποκαλείται «κ. προστάτζας», είπε ο κ. Καρατζαφέρης, ενώ ο πρώην υπουργός Άμυνας έκανε λόγο για «λαμόγια και νονούς».\nΜε δύο εκδόσεις στο ιντερνετικό του πρωτοσέλιδο κυκλοφόρησε η βρετανική εφημερίδα The Guardian την ημέρα του πριγκιπικού γάμου που συγκέντρωσε τα φώτα της δημοσιότητας παγκοσμίως. Η εφημερίδα προσφέρει ένα πρωτοσέλιδο αφιερωμένο στον Ουίλιαμ, την Κέιτ και όλες τις λεπτομέρειες του γάμου, και ένα πρωτοσέλιδο με την τρέχουσα ειδησεογραφία χωρίς ίχνος από τελετές, πομπές και επισήμους. Η εναλλαγή γίνεται με ένα κλικ. «Δημοκρατικοί (Republicans) πατήστε εδώ», «Βασιλικοί πατήστε εδώ» είναι οι επιλογές που δίνει ο Guardian...\nΠίσω από το σύνθημα «δεν φοβόμαστε» ενώθηκαν χιλιάδες Σύροι διαδηλώνοντας την Παρασκευή σε όλη τη χώρα κατά του καθεστώτος του Μπασάρ αλ-Ασαντ. Οι δυνάμεις ασφαλείας άνοιξαν πυρ κατά διαδηλωτών στην είσοδο της στρατοκρατούμενης πόλης Ντεράα, προπύργιο της αντικυβερνητικής εξέγερσης, καθώς και σε άλλες πόλεις. Πληροφορίες κάνουν λόγο για 48 νεκρούς και δεκάδες τραυματίες σε όλη τη Συρία. Νέες κυρώσεις από τις Ηνωμένες Πολιτείες, προκαταρκτική συμφωνία στην ΕΕ για εμπάργκο όπλων και άλλα αντίμετρα. Ψηφισμα καταδίκης της Συρίας από το Συμβούλιο Ανθρωπίνων Δικαιωμάτων του ΟΗΕ.\nΟι δυνάμεις του Μουαμάρ Καντάφι «έθεσαν εκτός λειτουργίας» το λιμάνι της πολιορκημένης πόλης Μιζουράτα, μεταδίδει η κρατική τηλεόραση της Λιβύης μαζί με προειδοποίηση του καθεστώτος ότι θα γίνει στόχος επίθεσης όποιο πλοίο επιχειρήσει να προσεγγίσει το λιμάνι για οποιονδήποτε λόγο. Το λιμάνι της Μιζουράτα είναι η μοναδική οδός διαφυγής για τους αμάχους που βρίσκονται εδώ και δύο μήνες στο έλεος του Καντάφι, καθώς και για την αποστολή διεθνούς ανθρωπιστικής βοήθειας. «Η Λιβύη δεν θα παραδοθεί, ακόμη και αν ο βομβαρδισμός του ΝΑΤΟ διαρκέσει 40 χρόνια» λέει ο γιος του Καντάφι, Σαΐφ αλ-Ισλάμ...\nΤρεις υπόπτους για συμμετοχή στην Αλ Κάιντα συνέλαβαν, έπειτα από πολύμηνη παρακολούθηση, οι γερμανικές Αρχές στο κρατίδιο της Βόρειας Ρηνανίας-Βεστφαλίας, σε συνεργασία «με ξένους συνεργαζόμενους οργανισμούς». Οι τρεις συλληφθέντες αποτελούσαν πραγματική και άμεση απειλή, λέει η γερμανική αστυνομία. Η χώρα αντιμετωπίζει «συγκεκριμένο και άμεσο κίνδυνο» τρομοκρατικών επιθέσεων, αναφέρει ο Γερμανός υπουργός Εσωτερικών Χανς-Πέτερ Φρίντριχ.\nΟλοκληρώθηκε η τελετή του γάμου του πρίγκιπα Γουίλιαμ και της Κέιτ Μίντλτον στο Αββαείο του Ουέστμινστερ στο κεντρικό Λονδίνο, εν μέσω ενθουσιασμού στο Λονδίνο. Οι παριστάμενοι -ανάμεσά τους η βασίλισσα Ελισάβετ, ο πρίγκιπας Κάρολος και μέλη βασιλικών οικογενειών, διασημότητες και αθλητές- είχαν λάβει από νωρίς στις θέσεις τους στο Αββαείο του Ουέστμινστερ και η τελετή και η πομπή ολοκληρώθηκαν χωρίς το παραμικρό απρόοπτο. Χιλιάδες άτομα είχαν συγκεντρωθεί στους δρόμους γύρω από το Αββαείο και την πορεία της πομπής, ενώ οι εορτασμοί κορυφώθηκαν με τα δύο φιλιά του Γουίλιαμ και της Κέιτ στο μπαλκόνι του Μπάκιγχαμ.\nΧωρίς μεγάλες μεταβολές ολοκληρώθηκε άλλη μία συνεδρίαση στα χρηματιστήρια στην Ευρώπη και τις ΗΠΑ, με τους δείκτες να καταγράφουν σε κάποιες περιπτώσεις οριακά και μόνο κέρδη.\nΗ ετήσια γενική συνέλευση της ATEbank ενέκρινε την Παρασκευή την αύξηση του μετοχικού κεφαλαίου της τράπεζας με στόχο την άντληση κεφαλαίων κατά 1.259,5 εκατομμυρίων.\nΕπικυρώθηκε από το ΔΣ της ΓΕΝΟΠ η εισήγηση για επαναλαμβανόμενες 48ωρες απεργίες «σε περίπτωση που η κυβέρνηση εμμείνει στη λαθεμένη απόφαση της για περαιτέρω μετοχοποίηση της ΔΕΗ». Η έναρξη των κινητοποιήσεων θα εξαρτηθεί από το πότε η κυβέρνηση θα φέρει το πολυνομοσχέδιο - "σκούπα" στη Βουλή «και πάντως θα είναι πολλές μέρες πριν το καταθέσει».\nΣαν Σήμερα, Σάββατο, 30 Απριλίου, 2011\nΣυναλλαγές χωρίς ευρώ\nΤο ευρώ δεν είναι μονόδρομος! Το απέδειξαν περίτρανα κάτοικοι σε γειτονιές του Βόλου, όπου οι συναλλαγές γίνονται με ΤΕΜ (Τοπική Εναλλακτική Μονάδα).\nΗ συγκεκριμένη μονάδα, σύμφωνα με δημοσίευμα στα Νέα, δεν τυπώνεται σε χάρτινη μορφή και ούτε κόβεται σε νόμισμα, όσοι την κατέχουν όμως τη χρησιμοποιούν όταν αγοράζουν προϊόντα καθώς και στην παροχή υπηρεσιών.\nΣύμφωνα με τους δημιουργούς της, η εναλλακτική μονάδα, που “γεννήθηκε” λόγω της οικονομικής κρίσης, έχει θεωρητικά ίση αξία με το ευρώ, αλλά όχι την ίδια δύναμη κατανάλωσης έξω από το Δίκτυο Ανταλλαγών και Αλληλεγγύης.\n“Δεν είναι νόµισµα ούτε υπάρχει ανταγωνιστικά στο ευρώ. Είναι µια µονάδα που αντιπροσωπεύει την αξία των ανταλλαγών που κάνουµε µεταξύ µας” λέει ο κοινωνιολόγος Γιάννης Γρηγορίου, ένα από τα πρώτα µέλη του Δικτύου.\nΤο Δίκτυο Ανταλλαγών και Αλληλεγγύης, ουσιαστικά ξεκίνησε από μια παρέα φίλων και έφτασε τα 50 µέλη µέσα σε έναν µήνα και σήµερα φτάνει τα 200.\nΓια τη συμμετοχή κάποιου, απαιτείται φωτοτυπία της αστυνοµικής ταυτότητας, ενώ με την εγγραφή, το Δίκτυο του δίνει πίστωση 300 ΤΕΜ (χωρίς την επιβάρυνση τόκου), τις οποίες µπορεί να ξοδέψει στις υπηρεσίες ή τα προϊόντα που προσφέρουν τα υπόλοιπα µέλη.\nΟ λογαριασµός του καθενός και οι συναλλαγές καταγράφονται σε ηλεκτρονική βάση δεδοµένων.\nΣτην ίδια ιστοσελίδα τα µέλη καταχωρίζουν αγγελίες για προσφορά υπηρεσιών και προϊόντων.\nΌποιος δεν έχει πρόσβαση στο Διαδίκτυο, εξυπηρετείται µε κουπόνια (εντολές πληρωµής).\nΟπως εξηγεί ο κ. Γρηγορίου, τα καταστήµατα ή οι επιχειρηµατίες ζητούν από µέλη του Δικτύου ένα µέρος της τιµής σε ευρώ και το υπόλοιπο σε ΤΕΜ, καθώς έχουν να καλύψουν το κόστος παραγωγής, τον ΦΠΑ και την προµήθεια σε ευρώ.\nΗ ΤΕΜ, μπορεί να δώσει αγοραστική δύναμη σε ανέργους, μπορεί να καλύψει μεν κάποιες ανάγκες αλλά δεν εξασφαλίζει την επιβίωση.\nΑξίζει να σημειωθεί ότι δίκτυα σαν και αυτό, υπάρχουν εδώ και χρόνια στο εξωτερικό, για παράδειγμα στη Γερμανία, όπου έχουν προχωρήσει ένα βήμα παραπέρα και εκδίδουν τοπικά νομίσματα.\nΓιορτάζουν Σήμερα, Σάββατο 30 Απριλίου, 2011\nΧρόνια Πολλά σε όλους και όλες, ιδιαίτερα στους:\nΑργύρη Τριανταφυλλόπουλο, Βοστώνη, Ασημάκη Γεωργακλή Βοστώνη, Ασημίνα Γεωργαλά, Πρέβεζα, Ασημάκη Στασινόπουλο, Σιμόπουλο, Ηλείας, Ασήμω Στεργιοπούλου, Πάτρα, Ασήμω Γιανουλίδη Θεσσαλονίκη, Αργύρω Ξενόπουλου Χαλκίδα, Μαλαματένια Φλωρίδη Σέρρες, Ιάκωβο Βασιλείου, Θεσσαλονίκη, Ασημάκη Ζυγούρη, Πειραιά, Ασημίνα Παπαγεωργίου, Κόρινθος, Ρούλα Σαμιώτη, Πειραιά, Αργυρούλα Γονατά Λειβαδιά, Ασημάκη Μπότσαρη Μεσσολόγγι, Ασημίνα Νομικού, Παρίσι, Ασημίνα Γρίβα, Ναύπλιο, Ασημάκη Λιβάνη Ηλιούπολη Αθήνα, Λίνα Δημητροπούλου Αθήνα, Αργύρω Βασιλοπούλου, Αθήνα, Ασημάκη Τασσιόπουλο Γρεβενά, Αργύρω Καράμπελα Πύργο\n"Αγριεύουν" στην κοινότητα του Lynn Massachusetts. Συμπαρίστανται και ομογενείς από άλλες κοινότητες\nΠρόεδρος Αγίου Γεωργίου Λιν: Είμαστε αποφασισμένοι για όλα\nΔεκάδες μηνύματα στην ιστοσελίδα μας από ενορίτες & ενδείξεις ότι θα ακολουθήσουν και άλλες κοινότητες\nΕάν δεν βρεθεί γρήγορα αποδεκτή λύση κίνδυνος να υπάρξει “ντόμινο”\nΟ πρόεδρος του κοινοτικού συμβουλίου του Αγίου Γεωργίου του Λιν, Ιωάννης Μεκλής, τόνισε ότι «είμαστε αποφασισμένοι για όλα, το συμβούλιο και η κοινότητα είμαστε ενωμένοι».\nΟ πρόεδρος του κοινοτικού συμβουλίου του Αγίου Γεωργίου του Λιν, Ιωάννης Μεκλής, σε συνέντευξή του στον «Εθνικό Κήρυκα» τόνισε ότι τόσο τα μέλη του κοινοτικού συμβουλίου όσο και τα μέλη της κοινότητας στέκονται δυνατά και ενωμένα εναντίον της αύξησης της οικονομικής συνεισφοράς από 68.000 σε 88.000 δολάρια ετησίως.\nΟ κ. Μεκλής υπογράμμισε ότι «είμαστε αποφασισμένοι για όλα». Σε περίπτωση, μάλιστα, που λάβουν κάποια επιστολή από τον κ. Μεθόδιο με την οποία να εντέλλεται στην απομάκρυνση του π. Γεωργίου Τσουκαλά και του κοινοτικού συμβουλίου «θα του την επιστρέψουμε», είπε χαρακτηριστικά ο κ. Μεκλής.\nΑναφορικά με τη Μεγάλη Εβδομάδα, είπε ότι «ήταν συνάμα και δύσκολη αλλά και πολύ πνευματική και συγκινητική» και συμπλήρωσε «αποκαρδιωθήκαμε διότι είχε αφεθεί μόνος του ο π. Γεώργιος, η Μητρόπολη δεν του έστειλε βοηθό». Και συνέχισε: «η Μητρόπολη γνωρίζει πως είμαστε μία από τις μεγαλύτερες κοινότητες και τα προηγούμενα χρόνια έστελναν αυτόματα βοηθό, ακόμα και τότε που είχαμε και δεύτερο ιερέα στην κοινότητα».\nΣχετικά με τη συμμετοχή του κόσμου, είπε πως «ήταν η ίδια όπως και τα προηγούμενα χρόνια και λίγο περισσότερη» και τόνισε πως «οι άνθρωποι ήταν εξοργισμένοι βλέποντας τον π. Γεώργιο να αγωνίζεται μόνος του, ενώ εκδήλωναν με κάθε τρόπο την υποστήριξή τους για τη στάση μας με την Μητρόπολη για το οικονομικό θέμα.\n»Το θέμα βρίσκεται σε αδιέξοδο. Δώσαμε 68.000 και μας επέστρεψαν τις επιταγές. Δεν υπάρχει άμεση επικοινωνία με κανέναν συμπεριλαμβανομένης και της Μητρόπολης, εμείς προχωρούμε ως εκκλησία. Δεν ρευστοποιήσαμε τις επιστραφείσες επιταγές. Η Αρχιεπισκοπή εξαργύρωσε τις επιταγές του Ιανουαρίου και Φεβρουαρίου και εξέδωσε επιταγή και μας την έστειλε. Του Μαρτίου μάς την επέστρεψαν όπως ήταν. Το βρίσκω λίγο περίεργο το θέμα διότι έγραψαν στο γράμμα ότι μας επιστρέφουν τις επιταγές κατόπιν υποδείξεως του πρωτοσυγκελεύοντα π. Τεντ Μπάρμπα, λέγοντας ότι πρέπει να στέλνουμε 9.000 το μήνα. Πίστευα ότι η τοπική Μητρόπολη δεν έχει λόγο σ’ αυτό και πως το οικονομικό κανονίζεται από την Αρχιεπισκοπή, οπότε είναι λίγο μπερδεμένο το θέμα για το ποιος λαμβάνει τις αποφάσεις».\nΣε σχετική ερώτηση, επεσήμανε ότι «το κοινοτικό συμβούλιο κι ολόκληρη η κοινότητα είναι ενωμένοι στο έπακρο όσο ποτέ άλλοτε», ενώ στην ερώτηση μέχρι ποιου σημείου είναι αποφασισμένοι να φθάσουν, απάντησε «μέχρι τέλους, θα αγωνιστούμε μέχρι το τέλος. Οι άνθρωποι έχουν εκφραστεί».\nΣτην ερώτηση «ας υποθέσουμε ότι αύριο ή την ερχόμενη εβδομάδα λάβετε ένα γράμμα από τον Μητροπολίτη Μεθόδιο στο οποίο σας λέγει ότι απολύεσθε εσείς και ο π. Τσουκαλάς, τι θα κάνατε;», ο κ. Μεκλής υπογράμμισε ότι «θα στείλουμε το γράμμα πίσω, δεν θα φύγουμε, παίρνουμε κατευθύνσεις από τους ενορίτες μας, πιστεύουμε δυνατά ότι αυτή η εκκλησία ανήκει στην κοινότητα του Αγίου Γεωργίου».\nΑναφορικά με το πώς απαντά στο γεγονός και σ’ εκείνους που λένε ότι είμαστε ιεραρχική Εκκλησία και οφείλουμε να υπακούμε στον ιεράρχη, καθότι δεν είμαστε μία Εκκλησία του Μελισμού, ο κ. Μεκλής τόνισε πως «αυτό είναι το πρόβλημα που έχουμε και το οποίο είναι μεγαλύτερο από το πρόβλημα του Αγίου Γεωργίου. Δεν έχω τις γνώσεις για να μιλήσω γι’ αυτό. Είναι ιεραρχική η Εκκλησία και θέλουμε να το σεβαστούμε αυτό, θέλουμε να ανήκουμε στην Αρχιεπισκοπή ως σύνολο, ωστόσο υπάρχει κι ένα σημείο που λες αρκετά πια».\nΑνέφερε ακόμη, ότι «νόμιζα πως ιεραρχική σημαίνει αγάπη θυσιαστική και προσέγγιση αλλά αποδείχθηκε τους τελευταίους τέσσερις μήνες ότι είναι για χρήματα, δύναμη και εγώ, ενώ τους τελευταίους δύο μήνες νομίζω πως είναι για δύναμη και εγώ, παρά για χρήματα».\nΣτην ερώτηση αν θα στείλουν πράγματι το γράμμα πίσω, ο κ. Μεκλής είπε «ναι θα το στείλουμε πίσω, δεν πάμε πουθενά εδώ θα μείνουμε. Εάν θέλουν να φτάσουν το θέμα στο σημείο του εφιάλτη των δημοσίων σχέσεων στα δικαστήρια και στο Γραφείο του Σερίφη, είμαστε έτοιμοι να πάμε εκεί. Οι ενορίτες είναι έτοιμοι να διαμαρτυρηθούν, να σταθούν γύρω από την εκκλησία και να μην αφήσουν κανέναν να μπει μέσα. Δεν θα αφήσουμε τον π. Γεώργιο να φύγει από αυτή την εκκλησία, όπως κι εμείς ως κοινοτικό συμβούλιο δεν πρόκειται να φύγουμε».\nΑναφορικά με το αν το θέμα είναι για 20.000 δολάρια ή ζήτημα αρχής, είπε ότι «είναι λίγο κι από τα δύο. Πήγαμε με τον π. Γεώργιο και συναντηθήκαμε με την οικονομική επιτροπή της Μητρόπολης τρεις φορές εδώ και δύο χρόνια. Τους παρουσίασα τα λειτουργικά μας έξοδα και τον οικονομικό προϋπολογισμό και τους έδειξα πως το 2010 είχαμε έλλειμμα 10.000 δίνοντας στην Αρχιεπισκοπή 68.000 και τους είπαμε πως εάν σας δώσουμε περισσότερα θα εξακολουθήσουμε να χάνουμε χρήματα κι είπα τόσα μόνο μπορούμε να δώσουμε. Προσφέραμε 78.000 και είπαμε ότι θέλουμε να συμβάλλουμε, αλλά από εκείνο το σημείο και μετά δεν μπορώ να σας περιγράψω πώς μας συμπεριφέρθηκαν. Οταν είπα στο συμβούλιο για τον τρόπο με τον οποίο μας μίλησαν (στη Μητρόπολη) δεν με πίστευαν».\nΣημείωσε επίσης, πως «πρέπει να καταλάβουν (στη Μητρόπολη) ότι είμαστε εθελοντές εδώ και δίνουμε τον χρόνο και τα χρήματά μας, δίνουμε χρόνο από την οικογένειά μας. Σκοτωνόμαστε πραγματικά και αντί να έχουμε έναν διάλογο και μία συμφωνία, είπαν ότι η Κληρικολαϊκή Συνέλευση το ψήφισε πως θα πληρώνουμε κατ’ αυτόν τον τρόπο και πρέπει να πληρώσετε. Τους είπα καταλαβαίνω πως η Κληρικολαϊκή θέσπισε αυτή τη διαδικασία, αλλά η κάθε διαδικασία δεν μπορεί να εφαρμοστεί για όλους, αγωνιζόμαστε να πληρώσουμε τους λογαριασμούς μας. Περνούμε όλο το καλοκαίρι μέχρι να έλθει το φεστιβάλ για να ανταποκριθούμε στην πληρωμή των λογαριασμών μας. Το Μάιο του 2010 έστειλα ένα ηλεκτρονικό μήνυμα (e-mail) λέγοντας ότι θα πληρώσουμε 78.000 παρακαλώ απαντήστε μου γραπτώς για να μην έχουμε παρεξηγήσεις στο τέλος του έτους, αλλά δεν υπήρξε απάντηση. Πριν δύο χρόνια κάποιος ιδιώτης πλήρωσε τις 10.000 τη διαφορά και υπήρξε μία προφορική συμφωνία πως το ποσό της συνεισφοράς μας θα παρέμενε 78.000 για τα επόμενα πέντε ή έξι χρόνια». Ο κ. Μεκλής αρνήθηκε να κατονομάσει τον άνθρωπο που έδωσε τις 10.000, λέγοντας «θα προτιμούσα να μην το αποκαλύψω».\nΣχετικά με το αν ο Μητροπολίτης Μεθόδιος ήταν παρών στις συνεδριάσεις, ο κ. Μεκλής είπε, πως «μόνο στην τελευταία με τον Γεώργιο Βουρβούλια από την Οικονομική Επιτροπή της Αρχιεπισκοπής, αλλά δεν μίλησε. Η συνεδρίαση άρχισε με το να μας διαβάσουν από τους Κανονισμούς των Κοινοτήτων λέγοντάς μας βασικά πως εμείς είμαστε εδώ να κάντε αυτό που σας λέμε και η δική σας γνώμη δεν μετρά».\nΣτην ερώτηση ότι ο Μητροπολίτης Μεθόδιος έστειλε γράμμα στις κοινότητες λέγοντας ότι όλα αυτά είναι ψέματα, εσείς κ. Μεκλή λέτε την αλήθεια στην Ομογένεια, είπε «απολύτως, δεν υπάρχει λόγος να σας πω ψέματα και δεν υπάρχει κάτι να κρύψω, αυτή είναι εθελοντική θέση».\nΟ κ. Μεκλής, ο π. Τσουκαλάς και άλλοι από την κοινότητα του Λιν συμμετείχαν στην Κληρικολαϊκή της Μητρόπολης Βοστώνης, ενώ στην ερώτηση αν η Μητρόπολη έδωσε οικονομικό απολογισμό στις κοινότητες πως ξοδεύει τα χρήματα για τον Οίκο Φιλοξενίας, για το Μητροπολιτικό Κέντρο και τις Κατασκηνώσεις, είπε ότι «δεν είδα καμία οικονομική αναφορά» και συμπλήρωσε «νομίζω πως πρέπει να δίνουν. Οποιοσδήποτε συγκεντρώνει χρήματα εξ’ ονόματος οποιουδήποτε Οργανισμού, οφείλει να λέγει πώς ξοδεύει τα χρήματα».\nΑποκάλυψε πως συμβούλια κι άλλων κοινοτήτων έχουν επικοινωνήσει με την κοινότητα του Λιν. Είπε «σαν Ελληνες γνωρίζουμε ο ένας τον άλλον, μου λένε ανεπίσημα ότι σας υποστηρίζουμε, συμφωνούμε με αυτό που κάνετε και θα θέλαμε να μπορούσαμε να κάναμε κι εμείς το ίδιο».\nΟ κ. Μεκλής ανέφερε ότι «οι άνθρωποι στο Λιν δεν αποδέχονται τον Μητροπολίτη Μεθόδιο στην κοινότητα» και αποκάλυψε πως «προσπάθησε να μας διαιρέσει με πολλούς τρόπους. Επιχείρησε να διαιρέσει το κοινοτικό συμβούλιο και τον π. Γεώργιο. Επειτα επιχείρησε να διαιρέσει την κοινότητα απαγορεύοντας τα μυστήρια του γάμου και της βάπτισης λέγοντας στους ανθρώπους πηγαίνετε να μιλήσετε στο κοινοτικό συμβούλιο προσπαθώντας να τους στρέψει εναντίον μας. Εκανε εκστρατεία να δημιουργήσει καινούργιο συμβούλιο τηλεφωνώντας σε ενορίτες οι οποίοι ούτε καν του απαντούν, προσπαθεί να μας χωρίσει».\nΣτην ερώτηση εάν είχαν μπροστά τους τον Οικουμενικό Πατριάρχη Βαρθολομαίο τι θα του έλεγαν, τόνισε πως «θα τον ρωτούσα πού είναι», ενώ αν συμφωνεί με τους ενορίτες οι οποίοι ζητούν την απομάκρυνση του κ. Μεθόδιου από τη Βοστώνη, είπε ότι «πιστεύω πως έχει χάσει το σεβασμό των ανθρώπων».\nΑναφορικά με το τι πρέπει να γίνει για να δοθεί ένα τέλος στο ζήτημα, είπε ότι «πρέπει να άρουν τις κυρώσεις εναντίον του π. Γεωργίου και της κοινότητας και κατόπιν να καθίσουμε να μιλήσουμε. Οι ενορίτες ψήφισαν να μην πληρώσουν πάνω από 68 χιλιάδες. Η Μητρόπολη πρέπει να ανοίξει διάλογο. Ποτέ δεν υπήρξε διάλογος, από την αρχή υπήρξε επίθεση».\nΣτην ερώτηση τι έγινε εκείνο το όραμα του π. Τσουκαλά και του κ. Δημάκη για τη δημιουργία Ημερήσιου Ελληνικού Σχολείου, απάντησε ότι «το όνειρο δεν έσβησε, είμαι υπέρ της δημιουργίας του σχολείου. Τα παιδιά μου πηγαίνουν στο Ημερήσιο Καθολικό σχολείο διότι δεν θέλω να τα στείλω στο δημόσιο, εάν είχαμε σχολείο εδώ στην κοινότητα, θα τα έστελνα».\nΣτην ερώτηση πώς θα αντιδρούσε αν αυτή τη στιγμή άνοιγε η πόρτα κι έμπαινε ο Μητροπολίτης Μεθόδιος, είπε: «θα καθόμουν κάτω να του μιλήσω». Εάν θα έπαιρνε την πρωτοβουλία να του τηλεφωνήσει ή να του γράψει, είπε «όχι διότι δεν ενεργώ από μόνος μου» και συμπλήρωσε «και τώρα που μιλώ σε σας έχω την εξουσιοδότηση του κοινοτικού συμβουλίου».\nAγρια κόντρα Μεϊμαράκη - Καρατζαφέρη για τα υποβρύχια\nΑγρια κόντρα ξέσπασε μεταξύ του πρώην υπουργού Αμυνας επί ΝΔ Βαγγέλη Μεϊμαράκη και του προέδρου του ΛΑΟΣ Γιώργου Καρατζαφέρη για το θέμα προμήθειας των υποβρυχίων, για τα οποία άλλωστε παραπέμφθηκε σε Προανακριτική Επιτροπή από τη Βουλή ο Ακης Τσοχατζόπουλος, προχθές.\nΗ κόντρα ξεκίνησε εντός της Βουλής, όταν ο κ. Καρατζαφέρης αποχώρησε από τη διαδικασία καταγγέλλοντας συμφωνία των δύο μεγάλων κομμάτων να τα φορτώσουν όλα στον Ακη, που όμως δεν θα πάει φυλακή, όπως κατάγγειλε. Του απάντησε στη συνέχεια ο κ. Μεϊμαράκης, θεωρώντας ότι οι αιχμές του προέδρου του ΛΑΟΣ αφορούσαν και τον ίδιο και χθες επανήλθαν με δηλώσεις τους και οι δύο. Ειδικότερα, ο κ.Mεϊμαράκης, μιλώντας στο ραδιοσταθμό «Real fm» χρησιμοπoίησε βαριές εκφράσεις:\n«Δεν μπορεί το περιθώριο, οι νονοί, τα λαμόγια να κυριαρχούν στην πολιτική ζωή, να λέμε ότι είναι σάπια και να μην τους αντιμετωπίζουμε γιατί δήθεν θα ρίξουμε το δικό μας επίπεδο. Σκέφτηκα ότι, αν αυτό που θα συνοδευτεί κι από τις ερωτήσεις μπορέσει να δείξει στον Ελληνα πολίτη και να του δημιουργήσει έστω την καχυποψία για το ρόλο του αρχηγού κόμματος ο οποίος περιφέρεται στα κανάλια και έχει δυσανάλογη απήχηση κι αντίληψη κι επηρεάζει συμβάσεις και εξελίξεις και τελικά μείνουμε στο μόνο ότι όποιος υπογράφει έχει την ευθύνη... Παρέβην τις αρχές μου κι έκανα κάτι το οποίο δεν θα το έκανα και δεν θα το ξανακάνω» είπε ο κ.Μεϊμαράκης αναφερόμενος στην αντιπαράθεση με τον κ. Καρατζαφέρη.\nΠρόσθεσε μάλιστα πως «αυτός (σ.σ. εννοεί ο κ. Καρατζαφέρης) ψήφισε την παραλαβή. Θα σας παρακαλέσω να διαβάσετε την ερώτηση που μου κατέθεσαν το ‘08 που λέει ότι, όπως λέει η γερμανική πλευρά, τα υποβρύχια εξετάστηκαν στη Μαύρη θάλασσα, κρίθηκαν και πότε θα προχωρήσετε στην παραλαβή; Και η απάντηση του Νοεμβρίου. Οτι αυτό είναι μονομερής άποψη των Γερμανών, δεν έχει ακόμα περιέλθει εις γνώση των ελληνικών οργάνων και όταν και οι Ελληνες θα το πιστοποιήσουν, θα δούμε τι θα κάνουμε. Αυτό και μόνο υποδεικνύει ότι μεταφέρουνε τη γερμανική άποψη την οποία τη γνώριζε εκ των προτέρων. Βγάλτε τα συμπεράσματά σας. Εγώ ζητώ -για να μπορέσει πράγματι να ξεκαθαρίσει το πολιτικό τοπίο- να ελέγχεται κάποιος που έχει εκφορά δημόσιου πολιτικού λόγου κι επηρεάζει τέτοιου είδους συμβάσεις και εξελίξεις γιατί είπε ο κ. Καρατζαφέρης ότι τον Αύγουστο του ‘09 χάλασε λέει την απευθείας ανάθεση που θα κάναμε για τα πυρομαχικά των Leopard. Πρώτον, δεν χάλασε τίποτα γιατί δεν υπάρχει καμία απευθείας ανάθεση την περίοδο που εγώ ήμουν υπουργός, δεύτερον για τα βλήματα των Leopard εμείς λέγαμε ότι πρέπει να πάνε στην ΕΑΣ που είναι τα ελληνικά αμυντικά συστήματα κι ο κ. Καρατζαφέρης μας έλεγε να πάμε στους Αμερικανούς...».\nΟ πρώην υπουργός Αμυνας επί κυβέρνησης ΝΔ συνέχισε: «Ας μου κάνει αγωγή ή μήνυση ή να του κάνω, να παραιτηθεί της βουλευτικής του ασυλίας κι εγώ της δικιάς μου και να πάμε στη δικαιοσύνη που είναι ο φυσικός μας δικαστής να εξεταστούμε. Πιστεύω ότι το περιθώριο πρέπει να ξαναγυρίσει στο περιθώριο. Δεν μπορεί να είναι κυρίαρχη άποψη και τάση και οι καταγγέλλοντες να λένε ό,τι θέλουν χωρίς στοιχεία, να λασπώνουν υπολήψεις -γιατί το θέμα είναι ηθικό- και με την ίδια ευκολία μετά να λένε ‘ε, θα τον δω στη Βουλή, θα του πω, θα γελάσουμε’. Δεν κατάλαβα. Δηλαδή θα ζητάει την παραπομπή μου χωρίς στοιχεία και θα χαριεντιζόμαστε κιόλας;».\nΕρωτηθείς, αν τα περί «νονών» αφορούν τον κ. Καρατζαφέρη, ο κ. Μεϊμαράκης, είπε «ας βγάλει ο ακροατής σας την άποψή του. Ο κ. Καρατζαφέρης έτσι λέει ‘το ‘07 δόθηκαν μίζες. Στον κ. Τσοχατζόπουλο πήγανε; Εγώ δεν λέω ότι πήγανε στον Μεϊμαράκη, αλλά...εσείς βγάλτε τα συμπεράσματά σας. Ας ψαχτεί’. Λοιπόν, απαντώ με τους ίδιους όρους διαλόγου. Αν το μυαλό σας πήγε εκεί, ψάξτε το».\nΤέλος, απέρριψε τα περί συγκάλυψης ΠΑΣΟΚ- ΝΔ που κατήγγειλε ο πρόεδρος του ΛΑΟΣ και σημείωσε «δεν μπορούμε να δεχθούμε ότι έγιναν πλακάκια ΝΔ - ΠΑΣΟΚ για να καλυφθεί ο Μεϊμαράκης διότι ούτε το ΠΑΣΟΚ θα μου χαριστεί. Κανείς δεν θα μου χαριστεί... Δεν μπορεί αρχηγός κόμματος τέτοιου μικρού ποσοστού να έχει αυτή τη δυσανάλογη απήχηση, άποψη, μεταχείριση να λέει ό,τι θέλει χωρίς να τα υποστηρίζει. Συγκάλυψη δεν υπάρχει και μάλιστα πουθενά. Διότι μπορεί κάποιος να μην πηγαίνει φυλακή, όμως η ηθική και πολιτική απαξίωση που υφίσταται είναι η μεγαλύτερη τιμωρία για τον πολιτικό. Κι εγώ δεν θέλω να μείνω αθώος με ρετσινιά».\nΟ κ. Μεϊμαράκης, επίσης, εξήγησε γιατί αποκρούει την πρόταση για προανακριτική για όλου,ς καθώς όπως είπε, η επιτροπή Αμυνας της Βουλής θα λειτουργήσει ως εξεταστική και πρόσθεσε: «Λέει λοιπόν ο κ. Καρατζαφέρης προανακριτική για όλους. Προανακριτική σημαίνει κάλπη για το κάθε πρόσωπο με στοιχεία για το κάθε πρόσωπο, άρα είναι σίγουρο ότι, αν στηθούν κάλπες με τα ελλιπέστατα στοιχεία της δικογραφίας -γιατί δεν αναφερόμαστε ούτε καν ως ονόματα- η Βουλή δεν μπορεί να υπερψηφίσει να πάμε προανακριτική, ούτε μπορεί να βάλει στο ίδιο τσουβάλι με τον Τσοχατζόπουλο ο οποίος αναφέρεται ονομαστικά στη δικογραφία».\nΕπέκρινε τον πρόεδρο του ΛΑΟΣ για την αποχώρηση χθες λέγοντας «συμβάλει στη διερεύνηση της αλήθειας η στάση αποχώρησης του Καρατζαφέρη; Αν δηλαδή όλοι αποχωρούσαμε χθες, τι θα γινόταν; Αλλά γιατί το κάνει; Πρώτον, γιατί έχει υιοθετήσει πλήρως ‘08-’09 την άποψη των Γερμανών μονομερώς, δεύτερον, διότι, όπως ψήφισε το μνημόνιο, ψήφισε και τη σύμβαση παραλαβής... Η στάση αποχώρησης δεν βοηθάει στην εύρεση της αλήθειας. Ο άνθρωπος προσπαθεί να ψαρέψει πολιτικά σε θολά νερά και από τη ΝΔ και από το ΠΑΣΟΚ εκμεταλλευόμενος τη λαϊκή δυσαρέσκεια».\nΜέ κάθε μεγαλοπρέπεια τελέστηκε στο Λονδίνο ο γάμος του πρίγκιπα Ουίλιαμ και της δούκισσας, πλέον, Κάθριν Μίντλετον.\nΜε κάθε επισημότητα και με μικρές παρασπονδίες στο πρωτόκολλο των ανακτόρων τελέστηκε σήμερα η τελετή του γάμου του πρίγκιπα Γουίλιαμ με την Κάθριν Μίντλετον στο αββαείο του Ουέστμινστερ, παρουσία της βρετανικής βασιλικής οικογένειας και περίπου 1.900 καλεσμένων.\nΑνάμεσά τους, περίπου 40 μέλη ξένων βασιλικών οικογενειών, διασημότητες όπως ο Ντέιβιντ Μπέκαμ και ο Ελτον Τζον, αλλά και απλοί πολίτες. Αντίθετα, ηχηρή ήταν η απουσια του προέδρου των ΗΠΑ, Μπάρακ Ομπάμα και των πρώην πρωθυπουργών του Ηνωμένου Βασιλείου και πρώην αρχηγών των Εργατικών, Τόνι Μπλερ και Γκόρντον Μπράουν, τα ονόματα των οποίων δεν συμπεριελήφθη στη λίστα των καλεσμένων.\nΜετά τη γαμήλια τελετή το ζεύγος μετέβη στα ανάκτορα του Μπάγκινγχαμ επιβιβαζόμενο σε μία άμαξα του 1902. Στη 13:00 ακριβώς τοπική ώρα (15:00 Ελλάδος) το πριγκιπικό ζεύγος εμφανίστηκε στο μπαλκόνι των ανακτόρων χαιρετίζοντας το ενθουσιασμένο πλήθος και αντάλλαξε το καθιερωμένο φίλι των νεονύμφων.\nΔούκας και δούκισσα του Κέιμπριτζ ο Γουίλιαμ και η Κέιτ\nΑμέσως μετά το γάμο το ζεύγος έρχεται πλέον αντιμέτωπο με τις πρώτες σημαντικές αλλαγές στη ζωή του, ξεκινώντας από τα ονόματά τους και φυσικά τους τίτλους ευγενείας που θα φέρουν. Ο πρίγκιπας Γουίλιαμ και η Κέιτ Μίντλετον θα φέρουν στο εξής τον τίτλο του δούκα και της δούκισσας του Κέιμπριτζ, σύμφωνα με απόφαση της βασίλισσας Ελισάβετ Β', ανακοινώθηκε σήμερα από τα Ανάκτορα του Μπάκιγχαμ, λίγες ώρες πριν από τη τέλεση του γάμου τους.\nΣτον Γουίλιαμ, τον πρωτότοκο γιό του πρίγκιπα Κάρολου και δεύτερο στη διαδοχή του βρετανικού θρόνου δίδεται έτσι από τη γιαγιά του ο υψηλότερος τίτλος της βρετανικής τάξης των ευγενών.\nΟ 28χρονος πρίγκιπας λαμβάνει επίσης τον τίτλο του κόμη του Στράδερν και του βαρόνου του Κάρικφεργκους, τίτλο που αντίστοιχα θα φέρει και η 29χρονη Κάθριν, κόμισσα του Στράδερν και βαρόνη του Κάρικφεργκους, μετά το γάμο τους στο Αββαείο του Ουέστμινστερ.\nΕπιπλέον, μετά το γάμο αλλάζει και το όνομα της Κέιτ, η οποία θα αποκαλείται από σήμερα Κάθριν.\nΤα δρακόντεια μέτρα ασφαλείας που έχουν ληφθεί για το γάμο του πρίγκιπα Γουίλιαμ με την Κέιτ Μίντλετον αποδίδουν και το δίκτυο των μέσων μαζικής μεταφοράς έχει καταφέρει μέχρι στιγμής να ανταποκριθεί ικανοποιητικά μεταφέροντας τα πλήθη των Βρετανών και των τουριστών που επιθυμούσαν να δουν από κοντά την τελετή αλλά και τους διάσημους καλεσμένους, όπως ανέφεραν αστυνομικές πηγές.\nΓουίλιαμ και Κάθριν έφυγαν από το Μπάκινγχαμ με μια καμπριολέ Αστον Μάρτιν\nΟ πρίγκιπας Ουίλιαμ και η σύζυγός του Κέιτ Μίντλετον έκαναν μια έξοδο που αποτέλεσε έκπληξη αφού για να πάνε από το Παλάτι του Μπάκιγχαμ στην κατοικία τους στο Λονδίνο δεν χρησιμοποίησαν άμαξα ή ένα οποιοδήποτε παραδοσιακό αυτοκίνητο αλλά την απαστράπτουσα μπλε καμπριολέ Αστον Μάρτιν που οδηγούσε ο ίδιος ο πρίγκιπας και η οποία ανήκει στον πατέρα του, πρίγκιπα Κάρολο.\nΗ Κάθριν φορούσε το δαντελένιο νυφικό της και χαιρετούσε πανευτυχής το πλήθος που ζητωκραύγαζε και έφτανε έως το Κλάρενς Χάους την κατοικία του πρίγκιπα Κάρολου και των γιών του, όπου οι νεόνυμφοι θα αναπαυθούν μέχρι την ώρα που θα πάνε στο επίσημο δείπνο στο Μπάκιγχαμ που θα παρατεθεί από την βασίλισσα Ελισάβετ.\nΣτο πίσω μέρος του πολυτελούς αυτοκινήτου είχε κρεμαστεί η κλασσική ταμπελίτσα «Just Wed», (Νιόπαντροι).\nΟι αριθμοί που συνθέτουν τη γαμήλια τελετή\n- 1 μόνο δακτυλίδι: αυτό που πέρασε στο δάκτυλο της Κέιτ ο Γουίλιαμ, ο οποίος επέλεξε να μην φορέσει βέρα, όπως και ο παππούς του δούκας του Εδιμβούργου.\n- 2 γαμήλιες τούρτες: μια με φρούτα και η άλλη με σοκολάτα, όπως είναι το αγαπημένο γλυκό του Γουίλιαμ.\n- 3 ετών: η ηλικία της νεότερης των παρανύφων, που δεν είναι άλλη από την εγγονή της Καμίλα Πάρκερ Μπόουλς.\n- 6 «πρώην του Γουίλιαμ και της Κέιτ» είναι καλεσμένοι στο γάμο.\n- 10 καμπάνες θα χτυπήσουν στο Αββαείο του Γουεστμίνστερ μισή ώρα πριν από την τελετή και τρεις ώρες μετά.\n- 14 σύζυγοι του βασιλιά της Σουαζιλάνδης, Μσουάτι ΙΙΙ θα τον συνοδέψουν στο γάμο, αφού είναι ένας από τους αρχηγούς κρατών-μελών της Κοινοπολιτείας.\n- 17 βαθμοί Κελσίου: η υψηλότερη θερμοκρασία που αναμένεται στο Λονδίνο αύριο.\n- 35 ειδικά εκπαιδευμένα σκυλιά θα ελέγχουν τους χώρους για εκρηκτικούς μηχανισμούς.\n- 100 άμαξες ανήκουν στους βασιλικούς στάβλους. Οι πέντε θα χρησιμοποιηθούν την ημέρα του γάμου.\n- 775 είναι τα δωμάτια του Μπάκιγχαμ, από τα οποία τα 19 είναι χώροι εκδηλώσεων.\n- 11.000 οδοφράγματα έχει στήσει η αστυνομία για να κρατήσει μακριά το πλήθος.\n- 2,5 εκατομμύρια λουκανικάκια κοκτέιλ πουλήθηκαν από το Marks and Spencer για τις εκδηλώσεις που οργανώνονται στις συνοικίες την ημέρα του γάμου.\n- 3,5 εκατομμύρια είναι τα φλιτζανάκια από πορσελάνη με τη φωτογραφία των μελλονύμφων.\nPosted by ΝΕΟΙ ΟΡΙΖΟΝΤΕΣ at 2:06 π.μ. Δεν υπάρχουν σχόλια:\nΑναβλήθηκε η εκτόξευση του Εντέβορ\nΜε καθυστέρηση 72 ωρών θα γίνει τελικώς η εκτόξευση του Εντέβορ ανακoινώθηκε αργά σήμερα από τη NASA που ανέφερε ότι η αναβολή οφείλεται σε τεχνικούς λόγους. Νωρίτερα η NASA είχε ανακοινώσει μια καθυστέρηση 48 ωρών.\n«Εχουμε ανάγκη τουλάχιστον τριών ημερών» για να ξεπεραστεί το πρόβλημα, ανέφερε στον Τύπο ο επικεφαλής της εκτόξευσης Μάικ Λίνμπαχ προσθέτοντας ότι ανακαλύφθηκε πολύ αργά σήμερα λίγο πριν τρην προγραμματισμένη εκτόξευση ότι υπάρχει μια ανωμαλία στο θερμοστάτη μίας τουρμπίνας γεγονός που παρεμπόδιζε την σωστή λειτουργία του υδραυλικού συστήματος.\n226 παραπέμπουν Ακη για τα υποβρύχια. Για τους πυραύλους Patriots, τσιμουδιά!!!\nΠΡΟΚΑΤΑΡΚΤΙΚΗ ΓΙΑ ΤΣΟΧΑΤΖΟΠΟΥΛΟ, ΜΕ ΕΥΧΕΣ ΓΙΑ ΔΙΕΡΕΥΝΗΣΗ\nΜε 226 θετικές ψήφους, η Ολομέλεια της Βουλής επικύρωσε χθες το απόγευμα την παραπομπή Τσοχατζόπουλου στην προκαταρκτική επιτροπή της Βουλής που θα συγκροτηθεί -από 13 μέλη- άμεσα προκειμένου να εκδώσει, μέχρι τις 6 Ιουνίου, το πόρισμά της.\nΔεν είχε, λέει, να κάνει αποκαλύψειςΣτο σύνολο των 250 βουλευτών που μετείχαν στη μυστική ψηφοφορία, εννέα έδωσαν αρνητική ψήφο, ενώ εντοπίστηκαν εννέα «παρών», πέντε άκυρα και ένα λευκό ψηφοδέλτιο. Από τη διαδικασία απουσίασαν δύο βουλευτές του ΠΑΣΟΚ (Ευθυμίου - Δημητρουλόπουλος) και 13 από τη Ν.Δ. Αποχώρησαν οι βουλευτές του ΛΑΟΣ, όπως και οι ανεξάρτητοι που συγκροτούν το σχηματισμό της Ντόρας Μπακογιάννη, οι οποίοι διαχώρισαν τη θέση τους μιλώντας για «συγκάλυψη». Στην ψηφοφορία παραβρέθηκαν ο πρωθυπουργός Γ. Παπανδρέου και ο προκάτοχός του Κ. Καραμανλής, ενώ απουσίασαν Σαμαράς, Παπαρήγα και Τσίπρας.\nΣτη συνεδρίαση της Βουλής που προηγήθηκε, ο Ακης Τζοχατζόπουλος εξαπέλυσε δριμύ «κατηγορώ» εναντίον των πάλαι ποτέ «συντρόφων» του, χρεώνοντας στην Κοινοβουλευτική Ομάδα του ΠΑΣΟΚ, που προκάλεσε την παραπομπή του, «επιλεκτική στοχοποίηση». Δεν έλειψαν μάλιστα και οι αιχμές κατά της κυβέρνησης και της σημερινής ηγεσίας του υπουργείου Εθνικής Αμυνας, ότι εξυπηρετούν τη σύμβαση για τα υποβρύχια που υπεγράφη το 2000 «και μάλιστα προς το ηπιότερο».\nΑκόμη οξύτερος στο γραπτό κείμενο της ομιλίας του που, σχεδόν ταυτόχρονα με την άνοδό του στο βήμα, μοιράστηκε στους δημοσιογράφους, ο πρώην υπουργός Αμυνας, καταλόγισε στους βουλευτές της κυβερνητικής παράταξης ανάλογες πρακτικές με εκείνες «που έστειλαν το βρώμικο '89 τον Ανδρέα Παπανδρέου στο Ειδικό Δικαστήριο». Φράση που δεν επανέλαβε στην αίθουσα της Ολομέλειας, με αποτέλεσμα να δώσει λαβή για ερμηνείες για αποδυνάμωση της επίθεσής του στην κυβέρνηση στο «παρά πέντε». Καθώς στην προφορική του τοποθέτηση παρέλειψε και άλλα «πυρά» που γραπτώς είχε προετοιμάσει, οι εκπρόσωποί του προκειμένου να προλάβουν τα περί «αναδίπλωσης» εξηγούσαν στη συνέχεια πως «δεν πρόλαβε».\n«Οργή και λύπη»\nΥποστήριξε πάντως πως η σύμβαση που υπογράφηκε επί θητείας του ήταν «ισχυρότατη» και ότι η επιλογή του προγράμματος των υποβρυχίων δικαιώθηκε διαχρονικά απ' όλες τις κυβερνήσεις που ακολούθησαν μέχρι και τη σημερινή. «Αλλιώς δεν εξηγείται ότι η σημερινή κυβέρνηση συνέχισε το πρόγραμμα με βάση μια τροποποιημένη σύμβαση και μάλιστα προς το ηπιότερο σε σχέση με την αρχική».\nΚάνοντας αναδρομή στις αποφάσεις επί θητείας του μίλησε για «αποφασιστική ενίσχυση της αμυντικής βιομηχανίας και της εθνικής οικονομίας» υποστηρίζοντας πως «κατορθώσαμε να διασώσουμε και να διατηρήσουμε σε λειτουργία τα Ναυπηγεία Σκαραμαγκά».\nΥπογράμμισε πως «κανείς δεν μπορεί να κρυφτεί πίσω από τον ίδιο» και πως η παραπομπή του σε προκαταρκτική επιτροπή για την υπόθεση των υποβρυχίων, σκοπό έχει «να στηθεί ένα Κολοσσαίο».\nΜε «οργή και λύπη» ο πρώην υπουργός Αμυνας διαβεβαίωσε πως δεν «φυγομαχεί» και δεν «απολογείται» υπενθυμίζοντας την «ιστορική» διαδρομή του ως ιδρυτικού στελέχους του ΠΑΣΟΚ. Αναγνωρίζοντας ως «σκάνδαλο» την υπόθεση των υποβρυχίων αποσυνέδεσε το όνομά του από τις μίζες ξεκαθαρίζοντας ότι οι προμήθειες επί υπουργίας του έγιναν με βάση τους νόμους και τη συμμετοχή των αρμόδιων οργάνων. Συντάχθηκε δε με την άποψη που διατύπωσαν βουλευτές της αντιπολίτευσης πως εάν η Βουλή ήθελε πραγματικά να διερευνήσει την υπόθεση θα έπρεπε να γίνει για όλους έρευνα από το 2000 μέχρι σήμερα. «Δεν επιδιώκεται η αποκάλυψη, αλλά η συγκάλυψη της αλήθειας» είπε και χαρακτήρισε την ενέργεια της Κ.Ο. του ΠΑΣΟΚ «πολιτικά, ηθικά και νομικά απαράδεκτη».\nΗ παραπομπή του Ακη Τσοχατζόπουλου σε προκαταρκτική για την υπόθεση των υποβρυχίων υπερψηφίστηκε παρά τη δυσανεξία της Αριστεράς, που προεξόφλησε νέο «κουκούλωμα», και την αποχώρηση των βουλευτών του ΛΑΟΣ.\nΤο ενδιαφέρον της χθεσινής συνεδρίασης συγκέντρωσαν εξάλλου:\n* Οι διαβεβαιώσεις Βενιζέλου πως δεν υπάρχει «κανένας νομικός φραγμός» στην τιμωρία όσον αφορά τις «άθλιες και ατιμωτικές πράξεις της δωροδοκίας και της διακίνησης μαύρου χρήματος».\n* Η επίθεση του Γ. Καρατζαφέρη σε ΠΑΣΟΚ και Ν.Δ. για επιλεκτικό επιμερισμό ευθυνών, μόνον στον Α. Τσοχατζόπουλο, και η επιμονή του στη διεύρυνση της αναζήτησης ευθυνών στο ΚΥΣΕΑ που εσυγκροτείτο από το «όλον ΠΑΣΟΚ» όπως χαρακτηριστικά είπε.\nΕπιπροσθέτως, η Ν.Δ. εμφανίστηκε για ακόμη μία φορά διχασμένη, με τον εισηγητή της Π. Καμμένο να διαφοροποιείται από την επίσημη γραμμή του κόμματος ζητώντας εξεταστική επιτροπή για όλους, πρόταση με την οποία συντάχθηκε ο πρώην υπουργός Αμυνας Ευαγγ. Μεϊμαράκης που δήλωσε ότι ο ίδιος θέλει να εξεταστεί.\n«Το νομικό πλαίσιο που έχει διαμορφωθεί σχετικά με τη διακίνηση μαύρου χρήματος σε τίποτα δεν παρεμποδίζει την τιμωρία προσώπων εάν αποδειχθεί ότι ενέχονται στις άθλιες και ατιμωτικές πράξεις της δωροδοκίας και της αποδοχής προϊόντος εγκλήματος» τόνισε ο υπ. Αμυνας Ευ. Βενιζέλος.\nΚαταλογίζοντας στα δύο μεγάλα κόμματα πως «τα έκαναν πλακάκια», ο Γ. Καρατζαφέρης ζήτησε να επεκταθεί η έρευνα της προκαταρκτικής σε «όλους και όλα». «Χωρίς το ΚΥΣΕΑ, ο Ακης δεν μπορούσε να κάνει τίποτα» είπε, δείχνοντας Σημίτη.\nΝωρίτερα, ο εισηγητής της Κ.Ο. του ΠΑΣΟΚ Μ. Μπόλαρης, μιλώντας για την κυβέρνηση, είπε πως προτάσσει τη διαφάνεια στα δημόσια πράγματα εκφράζοντας το καθολικό αίτημα των πολιτών για απονομή της δικαιοσύνης και, χαρακτηρίζοντας «σημαντικό πρόσωπο» τον πρώην υπουργό Αμυνας, τον κάλεσε να συμβάλει στην αναζήτηση της αλήθειας.\nΛέγοντας χαρακτηριστικά «άρατε πύλαις» ο εκπρόσωπος της Ν.Δ. Π. Καμμένος υποστήριξε πως «αν δεν το κάνουμε τα γιαούρτια θα μετατραπούν σε "Καλάσνικοφ", υπάρχουν και έντιμοι πολιτικοί» και επανέλαβε την εκπεφρασμένη θέση της Ν.Δ. για επέκταση της διερεύνησης ποινικών ευθυνών και στους μετέπειτα υπουργούς Αμυνας.\nΟ Αντ. Σκυλλάκος από το ΚΚΕ δήλωσε πως «ενώ το σκάνδαλο των υποβρυχίων έχει πολύ μεγαλύτερες διαστάσεις, ηθελημένα και συνειδητά περιορίζεται σ' έναν συγκεκριμένο υπουργό». Προεξόφλησε ακόμη πως «δεν θα βρεθεί άκρη», διότι όπως εξήγησε «οι ελβετικές τράπεζες και οι εξωχώριες εταιρείες δεν προδίδουν τους πελάτες τους».\nΟ εκπρόσωπος του ΛΑΟΣ Αθ. Πλεύρης δήλωσε πως «δεν πρέπει να κοροϊδεύουμε τον κόσμο, καθώς η εξάλειψη του αξιοποίνου δεν μπορεί να θιγεί». Ζήτησε προκαταρκτική εξέταση «για όλους τους υπουργούς και τα μέλη του ΚΥΣΕΑ».\nΟ Θ. Δρίτσας από τον ΣΥΡΙΖΑ μίλησε για «τεράστιας σημασίας πολιτικό σκάνδαλο», το οποίο συντελείται «διαχρονικά και κατά συρροή». Ζητώντας ευρεία διερεύνηση στη βάση της εισαγγελικής παραγγελίας, δήλωσε πως το κόμμα του ψηφίζει «αναγκαστικά ναι».\nΗ Ντόρα Μπακογιάννη μίλησε για «σκαστό σκάνδαλο δολοπλοκίας και διαφθοράς» στον χώρο των εξοπλισμών. *\nΣκοτώθηκαν ομογενείς από την καταιγίδα\nThe Birmingham News/Mark Almond\nΜια κοπέλα στα χαλάσματα του σπιτιού της. Η μεγάλη καταιγίδα σκόρπισε το θάνατο σε εκατοντάδες άτομα.\nΝΕΑ ΥΟΡΚΗ. Δύο Ελληνίδες αδελφές σκοτώθηκαν και ο σύζυγος της μιας τραυματίστηκε στην Τσατανούγκα, όταν στο βουνό όπου βρίσκονταν, το «τρέιλερ» στο οποίο επέβαιναν καταστράφηκε από την καταιγίδα της Τετάρτης. Ενας άλλος ομογενής έπεσε από τη στέγη του σπιτιού του στο Νάσβιλ και τραυματίστηκε, με αποτέλεσμα να μεταφερθεί με κατάγματα σε νοσοκομείο.\nΟι συνεχείς καταιγίδες στις νοτιοανατολικές πολιτείες των ΗΠΑ, προκάλεσαν το θάνατο σε περισσότερα από 200 άτομα, τραυμάτισαν πολλούς άλλους, κατέστρεψαν σπίτια και ολόκληρες περιοχές, με αποτέλεσμα να κηρυχτούν οι πολιτείες αυτές σε κατάσταση έκτακτης ανάγκης, όπως έγραψε χθες ο «Ε.Κ.».\nΗ Λορέτα Μπέλου, 60 περίπου χρόνων, που έμενε στο Νάσβιλ του Τενεσί, είχε πάει να περάσει μερικές ξέγνοιαστες μέρες με την αδελφή της και τον σύζυγο της τελευταίας σε «τρέιλερ» σε βουνό έξω από την Τσατανούγκα της ίδιας πολιτείας. Οι πολύ δυνατοί άνεμοι που συνόδευαν την κακοκαιρία, είχαν ως αποτέλεσμα να καταστραφεί το «τρέιλερ» και οι δύο αδελφές να σκοτωθούν. Ο σύζυγος της αδελφής της κ. Μπέλου, μεταφέρθηκε με τραύματα σε νοσοκομείο της περιοχής.\nΣτο Νάσβιλ, εξάλλου, μόλις είχε αρχίσει να υποχωρεί η κακοκαιρία, ο Βαγγέλης Δαρσινός, 74 χρονών, ανέβηκε στην ταράτσα, γιατί είχαν φύγει από τον αέρα μερικά πλακάκια και έμπαινε το νερό της βροχής μέσα στο σπίτι. Την ώρα που κατέβαινε, και ενώ υπήρχε ακόμα αέρας, γκρεμίστηκε κάτω, και υπέστη κατάγματα στα πλευρά του, το δεξί του χέρι και το γοφό του. Ο Βαγγέλης Δαρσινός έχει μεγάλη οικογένεια με τέσσερα παιδιά και πολλά εγγόνια.\nΟ αδελφός του, Σπύρος Δαρσινός, που μένει επίσης, στο Νάσβιλ, δήλωσε στον «Εθνικό Κήρυκα» ότι αν και η καταιγίδα πέρασε μακριά από την περιοχή που μένει, υπήρχε δυνατός αέρας και συνεχής βροχή. «Στο δικό μας σπίτι έσπασαν δύο-τρία παντζούρια από τα παράθυρα, ενώ έφυγαν από την ταράτσα μας μερικά από τα επιστρωμένα εκείνα τεμάχια για να προφυλάξουν από τα νερά».\nΟ ίδιος είπε ότι ήταν τύχη που η κακοκαιρία η οποία προξένησε τεράστιες και μεγάλες καταστροφές σε άλλες περιοχές, δεν «χτύπησε» την δική τους περιοχή. «Υπήρχαν μόνο μικροζημιές», πρόσθεσε.\nΤην ώρα της καταιγίδας, ο κ. Δαρσινός βρισκόταν στο σπίτι του. Μόλις είχε γυρίσει από το νοσοκομείο, όπου νοσηλεύεται η σύζυγός του, Σοφία, η οποία αυτές τις μέρες είχε υποβληθεί σε εγχείρηση.\n«Από νωρίς την ίδια μέρα, είχαμε ειδοποιηθεί από τα μετεωρολογικά δελτία στην τηλεόραση και τα ραδιόφωνα, ότι έρχεται καταιγίδα», είπε. «Ενώ επρόκειτο να επιστρέψω στο νοσοκομείο, προτίμησα να παραμείνω στο σπίτι μέχρι να περάσει το κακό. Ηταν φοβερή η εμπειρία να νιώθεις όλο το σπίτι να τρέμει από τη μανία του καιρού. Είχα αρχίσει να φοβάμαι και να λέω στον εαυτό μου, ότι από στιγμή σε στιγμή θα φύγει η στέγη του σπιτιού μας. Φύσαγε πολύ και έπεφτε συνεχής, δυνατή και χοντρή βροχή. Μας σήκωσε στον αέρα και πέταξε διάφορους κάδους απορριμμάτων και έφυγαν πλακάκια της πίσσας από την ταράτσα. Εσπασαν, επίσης, από τον αέρα τρία παντζούρια από τα παράθυρά μας. Το ένα εξαφανίστηκε από το δυνατό αέρα. Ο κόσμος είχε φοβηθεί από τις προειδοποιήσεις και δεν κυκλοφορούσαν αυτοκίνητα».\nΟπως είπε ο κ. Δαρσινός, η κακοκαιρία διήρκεσε μισή ώρα περίπου.\nΕπειδή τα άσχημα νέα είχαν γίνει γνωστά παντού, ο ίδιος είχε πολλά τηλεφωνήματα γνωστών και φίλων από τη Νέα Υόρκη, το Σικάγο, το Κεντάκι και άλλες περιοχές. «Ολοι ανησυχούσαν μήπως πάθαμε κάτι, αφού οι ειδήσεις έλεγαν για αρκετούς νεκρούς και τραυματίες, καθώς και καταστροφές σπιτιών και περιοχών», συνέχισε ο κ. Δαρσινός.\nΤην άλλη μέρα, πήγε στο νοσοκομείο για να επισκεφθεί την σύζυγο του κ. Δαρσινού, ο ιερατικώς προϊστάμενος της κοινότητας της Αγίας Τριάδος του Νάσβιλ, π. Γκρέγκορι Χόνχολντ. «Ανήσυχος επειδή η εκκλησία βρίσκεται επάνω σε λόφο, τον ρώτησα αν έγινε καμιά ζημιά από την κακοκαιρία», είπε ο κ. Δαρσινός. «Με καθησύχασε ότι τίποτε σοβαρό δεν συνέβη. Μόνο μερικοί κάδοι έφυγαν από τις θέσεις τους και σκόρπισαν τριγύρω».\nΟ κ. Δαρσινός τόνισε ότι μένει 40 χρόνια στην πολιτεία του Τενεσί. «Τις καταιγίδες που έχουμε τα τελευταία 3-4 χρόνια δεν τις είχαμε ποτέ μέχρι σήμερα», είπε. Και με το ποιητικό ταλέντο που διαθέτει, πρόσθεσε: «Είναι σαν ο πλανήτης μας να περνάει κρίση και τινάζει τα φτερά του για να πετάξει πιο ανάλαφρος και πιο αναμάρτητος στο ατέλειωτο μέλλον. Εχει κι αυτός τους λογαριασμούς του με το κάθε παρόν και κάνει τους κύκλους του, όμοιους με ό,τι γεννιέται και αναγεννιέται με τις αμαρτίες που τον βαραίνουν».\nΣτη Ατλάντα της Τζόρτζια, το βράδυ της Τετάρτης, παρά την κακοκαιρία που είχε προαναγγελθεί για αργότερα, πραγματοποιήθηκε το καθιερωμένο εβδομαδιαίο δείπνο στην κοινοτική αίθουσα του Ευαγγελισμού. «Πολλοί φοβήθηκαν από την τηλεόραση και δεν ήλθαν και έτσι είχαμε λιγότερο κόσμο», είπε στον «Ε.Κ.» η Ευγενία Ρόγκλεν, υπεύθυνη του γραφείου της Κοινότητας. «Αλλά, κι αυτοί που ήλθαν, βιάστηκαν μετά να φύγουν. Πράγματι, ύστερα από λίγο άρχισε δυνατός αέρας και βροχή».\nΓια δυνατό αέρα και βροχή, χωρίς ιδιαίτερα προβλήματα στη δική τους περιοχή, μίλησαν και ο Τζον Σταυρόπουλος και η σύζυγός του, Ξανθή, που μένουν στο Μόμπιλ της Αλαμπάμα.\nΗ Κατερίνα Ψαρά, που μένει στην πόλη Μπέρμιγχαμ, επίσης της Αλαμπάμα, δήλωσε στην εφημερίδα μας, ότι είναι μεγάλος ο αριθμός των θυμάτων στην πολιτεία τους, αλλά δεν άκουσε για προβλήματα ομογενών. «Το θέαμα ήταν εφιαλτικό, όταν βλέπαμε μακριά στον ουρανό, τα σημάδια της καταιγίδας», είπε.\nΔόθηκε η ελληνική υπηκοότητα στον Σταύρο Λάλα\nΑμέχρι τον περασμένο Ιούνιο.\nΟ ελληνικός όμως γραφειοκρατικός μηχανισμός, χρειάστηκε έναν περίπου χρόνο για να δώσει την ελληνική υπηκοότητα σε έναν άνθρωπο που έγινε κατάσκοπος για την ιδιαίτερή του πατρίδα.\nΟ Ελληνοαμερικανός Σταύρος Λάλας πολέμησε με το βαθμό του λοχία στο Βιετνάμ, τη Καμπότζη και το Λάος, ακολούθως αποσπάσθηκε στη CIA και το 1977, ενώ εργαζόταν στην αμερικανική υπηρεσία επικοινωνιών στο Στρατηγείο του ΝΑΤΟ στη Σμύρνη, στρατολογήθηκε από την -τότε- ΚΥΠ, δίνοντας πληροφορίες για τη διάταξη των Τουρκικών Ενόπλων Δυνάμεων.\nTο Δεκέμβριο του 1990 μετατέθηκε στη Μονάδα Επικοινωνίας και Προγραμμάτων της αμερικανικής πρεσβείας στην Αθήνα. Συνέχισε, σύμφωνα με το αμερικανικό κατηγορητήριο, να παραδίδει απόρρητα σήματα και πληροφορίες στην ΕΥΠ.\nΗ κοινοποίηση των πληροφοριών που έδινε, οδήγησαν στην αποκάλυψη της δράσης του, το Φεβρουάριο του 1993. Τον Απρίλιο του 1993 κλήθηκε να ταξιδέψει στη Βιρτζίνια των ΗΠΑ, δήθεν για υπηρεσιακούς λόγους και όταν το αεροπλάνο προσγειώθηκε στην Ουάσιγκτον, συνελήφθη αμέσως. Καταδικάστηκε με την κατηγορία της «συνωμοσίας με σκοπό την κατασκοπεία προς όφελος συμμάχου χώρας» σε 14ετή κάθειρξη και σε καθεστώς επιτήρησης πέντε ετών.\_ Σε μία συνέντευξη που έδωσε στο «Πρώτο Θέμα», μετά τον ερχομό του στην Ελλάδα είχε δηλώσει με παράπονο:\n«Περίμενα πως θα τηρούσαν όλα όσα μου είχαν υποσχεθεί όταν περνούσα το κατώφλι των φυλακών. Κυρίως το να ήταν δίπλα στη σύζυγο μου και τα παιδιά μου. Πέρασαν δύσκολες στιγμές και εγώ δεν μπορούσα να κάνω απολύτως τίποτα για να τους βοηθήσω...\n»Οταν γύρισα ο μεγάλος μου γιος με ρώτησε: ‘Πού ήσουν, πατέρα, τόσα χρόνια!’. Τι να απαντούσα στο παιδί. Τα 13 χρόνια στη φυλακή μου δημιούργησαν σοβαρά προβλήματα υγείας. Δεν μπορώ να εργαστώ. Εγώ ασχολούμαι με το σπίτι και η σύζυγός μου εργάζεται για να τα βγάλουμε πέρα. Εχουμε και ένα παιδί με σοβαρό πρόβλημα υγείας στο οποίο προσπαθούμε να είμαστε δίπλα του. Είναι δύσκολα τα πράγματα. Είδατε την κατάσταση μας. Μου είχαν υποσχεθεί και ένα μικρό σπίτι, για να φύγουμε από εδώ που μας έχει φάει η υγρασία και η μούχλα, αλλά και αυτές οι υποσχέσεις έμειναν στα λόγια. Φανταστείτε πως ακόμη περιμένω να πάρω την ελληνική ταυτότητα στα χέρια μου...».\nΟικονομική βοήθεια στην Αλαμπάμα υπόσχεται ο Ομπάμα\nΟ πρόεδρος Ομπάμα υποσχέθηκε οικονομική βοήθεια στην Αλαμπάμα για να ξεπεράσει τα προβλήματα από τους ανεμοστρόβιλους.\nΟ Αμερικανός πρόεδρος Μπαράκ Ομπάμα υποσχέθηκε σήμερα την προσφορά βοήθειας στην Αλαμπάμα για να ξεπεράσει τα τεράστια προβλήματα που προκάλεσαν οι ανεμοστρόβιλοι και οι μεγάλες πλημμύρες που ακολούθησαν τις τελευταίες ημέρες.\nΟ πρόεδρος Ομπάμα επισκέφθηκε τις περιοχές που επλήγησαν και δήλωσε σοκαρισμένος πως «ποτέ δεν μπορούσε να φανταστεί μια τόσο μεγάλη καταστροφή» κατά την περιοδεία του στην περιοχή Τουσκαλόζα στο δυτικό τμήμα της Αλαμπάμα όπου ορισμένες συνοικίες έχουν χαθεί ολοσχερώς κάτω από τα ερείπια που προκάλεσαν στο πέρασμά τους οι ανεμοστρόβιλοι.\n«Θα κάνουμε όλα όσα πρέπει και ανήκουν στην αρμοδιότητά μας για να βοηθήσουμε τους πολίτες» ανέφερε ο πρόεδρος Ομπάμα μιλώντας στην πολιτεία αυτή που επλήγει περισσότερο απ[‘ όλες από το φονικό πέρασμα των ανεμοστρόβιλων.\nΟι ζημιές που προκλήθηκαν σε όλο το νότιο τμήμα των ΗΠΑ από την συνεχή κακοκαιρία ανέρχονται σε περίπου 2-5 δισεκατομμύρια δολάρια, εκτιμούν ειδικοί.\nPosted by ΝΕΟΙ ΟΡΙΖΟΝΤΕΣ at 2:03 π.μ. Δεν υπάρχουν σχόλια:\nΣΑΝ ΣΗΜΕΡΑ: Παρασκευή, 29 Απριλίου, 2011\nΚατάσταση έκτακτης ανάγκης στην Αλαμπάμα. Τουλάχιστον 300 οι νεκροί στο Νότο.\nΤρίτη, 29 Απριλίου, 2011\nΟ πρόεδρος των ΗΠΑ Μπαράκ Ομπάμα έδωσε εντολή στην κυβέρνηση να «δράσει γρήγορα» για να προσφέρει έκτακτη βοήθεια στην Αλαμπάμα, τη νότια Πολιτεία που πλήττεται από σφοδρές καταιγίδες.\nΚατάσταση έκτακτης ανάγκης έχει κηρυχθεί ακόμη, εκτός της Αλαμπάμα και σε Αρκανσο, Κεντάκι, Μισισίπι, όπου 11 άνθρωποι έχασαν τη ζωή τους, Μισούρι, Τενεσί και Οκλαχόμα.\nΗ κακοκαιρία έχει προκαλέσει διακοπές της ηλεκτροδότησης, ζημιές σε κτίρια και μεγάλες πλημμύρες. Οι κυβερνήτες των Πολιτειών αυτών ζήτησαν από τις δυνάμεις της Εθνοφυλακής να μετάσχουν στις επιχειρήσεις διάσωσης.\nΟι σφοδρές καταιγίδες που σαρώνουν εδώ και αρκετές ημέρες μεγάλο τμήμα των ΗΠΑ έχουν προκαλέσει το θάνατο τουλάχιστον 162 ανθρώπων τις τελευταίες τρεις ημέρες, εκ των οποίων 128 μόνο στην Αλαμπάμα, σύμφωνα με νεότερο απολογισμό των υπηρεσιών εκτάκτων καταστάσεων.\nΗ Εθνική Μετεωρολογική Υπηρεσία εξέδωσε προειδοποίηση για «αυξημένο κίνδυνο» ανεμοστρόβιλων, χαλαζόπτωσης, ξαφνικών πλημμυρών και πτώσης κεραυνών σε ορισμένες περιοχές της Αλαμπάμα, της Τζόρτζια και του Μισισίπι, στο νότο της χώρας.\nΣυνολικά ισχυρές βροχοπτώσεις αναμενόταν να πλήξουν 21 αμερικανικές Πολιτείες, στη ζώνη από τις Μεγάλες Λίμνες μέχρι τον Κόλπο του Μεξικού και την ακτή του Ατλαντικού.\nΣτους 284 ανέρχονται οι νεκροί από τις καταιγίδες στις νότιες ΗΠΑ.\nΑυξάνεται ώρα με την ώρα ο αριθμός των νεκρών, φτάνοντας πλέον τους 284, από τους ανεμοστρόβιλους και τις πλημμύρες που έπληξεν πέντε πολιτείες των ΗΠΑ.\nΜεγάλες καταστροφές έχουν σημειωθεί στην Αλαμπάμα, το Μισισίπι, την Τζόρτζια, τη Βιρτζίνια και το Κεντάκι. Στις πόλεις Τουσκαλόσα και Μπέρμιγχαμ της Αλαμπάμα ισοπεδώθηκαν ολόκληρα οικοδομικά τετράγωνα ενώ δεκάδες δρόμοι έχουν γίνει αδιάβατοι από τα δέντρα που έπεσαν ή από συντρίμμια κτιρίων.\n«Κυριολεκτικά εξαφανίστηκαν ολόκληρα τετράγωνα», είπε ο δήμαρχος της Τουσκαλόσα, Γουόλτερ Μάντοξ.\nΣτο Μπέρμιγχαμ ο δήμαρχος Γουίλιαμ Μπελ είπε ότι η ζώνη της καταστροφής έχει πλάτος 1.500 μέτρα. Οι δρόμοι της πόλης είχαν κατακλυστεί από ασθενοφόρα. «Ήταν σαν τις ουρές των ταξί στη Νέα Υόρκη», είπε ο εκπρόσωπος του Ερυθρού Σταυρού, Κρις Όσμπορν.\nΣε κατάσταση εκτάκτου ανάγκης η Αλαμπάμα\nΟ πρόεδρος Ομπάμα θα επισκεφθεί την Αλαμπάμα\nΕν τω μεταξύ, ανακοινώθηκε πως ο πρόεδρος Ομπάμα θα επισκεφθεί την Παρασκευή την Αλαμπάμα για να επιθεωρήσει από κοντά τις ζημιές που προκλήθηκαν από τους ανεμοστρόβιλους και τις πλημμύρες που έπληξαν την περιοχή, ανακοινώθηκε από το Λευκό Οίκο.\nΟ κ. Ομπάμα ενημερώνεται συνεχώς για τις καταστροφές από την υπουργό Εσωτερικής Ασφαλείας Τζάνετ Ναπολιτάνο και άλλους αξιωματούχους.\nΜε 226 ψήφους η Βουλή ψήφισε υπέρ της διενέργειας προκαταρκτικής εξέτασης για ενδεχόμενη ποινική ευθύνη του πρώην υπουργού Εθνικής Άμυνας, Άκη Τσοχατζόπουλου, στην υπόθεση των υποβρυχίων.\nΗ υπουργός Περιβάλλοντος Τίνα Μπιρμπίλη εμφανίστηκε θετική στο ενδεχόμενο αλλαγής θέσης του ΧΥΤΥ Κερατέας κατά τη συνάρτηση που είχε το απόγευμα της Πέμπτης με τους εκπροσώπους του Δήμου Λαυρεωτικής. Οι δύο πλευρές θα συναντηθούν εκ νέου την επόμενη Τετάρτη.\nΠαραδόθηκε κανονικά στην κυκλοφορία η κοιλάδα των Τεμπών, λίγο μετά τις 9 το βράδυ, η οποία είχε κλείσει από τις 6:00 το πρωί της Τετάρτης, προκειμένου να πραγματοποιηθούν προληπτικές εργασίες απομάκρυνσης επικίνδυνων βράχων από ειδικά συνεργεία αλπινιστών.\nΧωρίς σιδηροδρομική εξυπηρέτηση θα μείνει την Κυριακή η χώρα λόγω της συμμετοχής της Πανελλήνιας Ομοσπονδίας Σιδηροδρομικών στην απεργία της Πρωτομαγιάς. Θα επηρεαστούν ακόμη αρκετά δρομολόγια που έχουν προγραμματιστεί για το Σάββατο, καθώς και η σύνδεση του Διεθνούς Αερολιμένα Αθηνών με το δίκτυο του μετρό την ημέρα της απεργίας.\nΤην αναστολή της διαδικασίας της ταυτοπροσωπίας (Check-in) των ατόμων που ταξιδεύουν με επιβατηγά πλοία ζητά ο Σύνδεσμος των εν Ελλάδι Τουριστικών και Ταξιδιωτικών Γραφείων (ΗΑΤΤΑ) με επιστολή του προς το Αρχηγείο του Λιμενικού Σώματος. Ο Σύνδεσμος εκφράζει έντονη ανησυχία για την εφαρμογή του μέτρου στην έναρξη της τουριστικής περιόδου, τονίζοντας ότι η σχετική διαδικασία θα προκαλέσει μόνο ταλαιπωρία στους επιβάτες και δυσφήμηση της χώρας.\nΌλα είναι έτοιμα για τη μεγάλη ημέρα του πρίγκιπα Γουίλιαμ και της «κοινής θνητής» Κέιτ Μίντλετον: Ολοκληρώθηκε επιτυχώς η πρόβα τζενεράλε του γάμου, δημοσιοποιήθηκε η τελική μορφή των όρκων που θα δώσει το ζευγάρι και οι προσκεκλημένοι έχουν αρχίσει να καταφθάνουν -μαζί και το «κύμα» δημοσιογράφων και ανταποκριτών για να καλύψουν το γεγονός. To Λονδίνο περιμένει να ζήσει τον πρώτο βασιλικό γάμο στη Βρετανία εδώ και τρεις δεκαετίες.\nΟ Αμερικανός πρόεδρος Μπαράκ Ομπάμα πρότεινε επισήμως τον επικεφαλής της Κεντρικής Υπηρεσίας Πληροφοριών των ΗΠΑ (CIA) Λίον Πανέτα για τη θέση του υπουργού Άμυνας σε αντικατάσταση του Ρόμπερτ Γκέιτς. Διευθυντής της CIA αναλαμβάνει ο στρατηγός Ντέιβιντ Πετρέους, νυν διοικητής των αμερικανικών δυνάμεων στο Αφγανιστάν. Οι επιλογές του Μπαράκ Ομπάμα πρέπει να επικυρωθούν από τη Γερουσία.\nΤους 250 ξεπέρασαν οι νεκροί στις νότιες πολιτείες των ΗΠΑ από τους ισχυρούς ανεμοστρόβιλους και τη σφοδρότατη κακοκαιρία, ενώ οι Αρχές φοβούνται πως οι επιχειρήσεις διάσωσης θα αποκαλύψουν ακόμη περισσότερα θύματα. Εντολή για χορήγηση έκτακτης βοήθειας στην Αλαμπάμα, που έχει υποστεί τη μεγαλύτερη ζημιά και μετρά πάνω από 160 νεκρούς. Την Παρασκευή θα επισκεφθεί την πολιτεία ο Μπαράκ Ομπάμα. Σε κατάσταση έκτακτης ανάγκης συνολικά τέσσερις πολιτείες του αμερικανικού νότου.\nΈνας άνδρας άνοιξε πυρ εναντίον πλήθους που συμμετείχε σε προεκλογική συγκέντρωση στη νότιο Τουρκία, τραυματίζοντας 27 άτομα μεταξύ τους και υποψήφιο για μία έδρα στην Εθνοσυνέλευση με το Ρεπουμπλικανικό Λαϊκό Κόμμα (CHP) της αντιπολίτευσης, μεταδίδει το πρακτορείο Anadolu.\nΑσύμβατη με την κοινοτική νομοθεσία είναι η επιβολή ποινής φυλάκισης σε παράνομο μετανάστη, ο οποίος δεν συμμορφώνεται με διαταγή απέλασης από το έδαφος κράτους-μέλους της ΕΕ, βάσει απόφασης που εξέδωσε την Πέμπτη το Ευρωπαϊκό Δικαστήριο που κλήθηκε να εξετάσει σχετική περίπτωση στην Ιταλία. Η κυβέρνηση του Σίλβιο Μπερλουσκόνι ποινικοποίησε εν μέσω θυελλωδών αντιδράσεων το 2009 την παράνομη μετανάστευση, ορίζοντας ποινές φυλάκισης έως και τέσσερα χρόνια.\nΑνοδικές τάσεις επικράτησαν για άλλη μία φορά στα χρηματιστήρια της Ευρώπης και των ΗΠΑ την Πέμπτη, με τους δείκτες να καταγράφουν μικρά κέρδη σε σχέση με την προηγούμενη συνεδρίαση. Σε υψηλά επίπεδα ευρώ και χρυσός.\nΗ καγκελάριος της Γερμανίας Άνγκελα Μέρκελ θα ταχτεί τελικά υπέρ της υποψηφιότητας του Μάριο Ντράγκι για την προεδρία της Ευρωπαϊκής Κεντρικής Τράπεζας, αναφέρει στο φύλλο της Παρασκευής η Bild.\nΤρεις στους πέντε εργαζόμενους σε επιχειρήσεις τουρισμού και επισιτισμού είναι ανασφάλιστοι. Ο συγκεκριμένος κλάδος συγκεντρώνει τα υψηλότερα ποσοστά της λεγόμενης «μαύρης εργασίας», καθώς το 60% των εργαζόμενων δεν ασφαλίζεται, εργάζεται παράνομα και με τις χειρότερες μορφές ελαστικής απασχόλησης. Την ίδια ώρα, σημειώνουν οι συνδικαλιστές, οι επιχειρήσεις του κλάδου, εντάσσονται στα προγράμματα επιδότησης των ασφαλιστικών εισφορών, απολαμβάνουν μειωμένο ΦΠΑ στο 6,5% και μειωμένο τέλος παρεπιδημούντων στο 0,5% (από 2%) κ.α\nΝέα σημαντική αύξηση της ισοτιμίας του ευρώ έναντι του δολαρίου\nΆνοδος της τιμής του χρυσού.\n«Η παρούσα αποδυνάμωση του δολαρίου ΗΠΑ συνδέεται απόλυτα με την πολύ χαλαρή νομισματική πολιτική της ομοσπονδιακής Κεντρικής Τράπεζας των ΗΠΑ» (FED), εκτίμησαν στελέχη του οικονομικού επιτελείου της γερμανικής Commerzebank.\nΤο βασικό δανειστικό επιτόκιο της Fed βρίσκεται στο χαμηλότερο επίπεδο της μεταπολεμικής περιόδου, στο 0%-0,25%, μετά από τον Δεκέμβριο του 2008. Το επιτόκιο έχει επιλεγεί πρακτικά ομόφωνα.\nΈτσι, το αμερικανικό δολάριο παρουσιάζεται σαφώς λιγότερο ελκυστικό από το ευρώ, την ώρα που το αντίστοιχο ευρωπαϊκό επιτόκιο έλαβε – πρόσφατα - την πρώτη αύξηση 0,25%, για να τιθασευτεί ο πληθωρισμός στην 17μελή ευρωζώνη. Η τάση είναι να αυξηθεί περαιτέρω το βασικό ευρωπαϊκό επιτόκιο παρά τις δημοσιονομικές δυσχέρειες σε Ιρλανδία, Πορτογαλία και Ελλάδα.\nΟ πρόεδρος της Fed Μπεν Μπερνάνκι χθες - στην πρώτη, μετά το 1994, συνέντευξη προέδρου της Fed για την ακολουθητέα νομισματική πολιτική - δεν διευκρίνισε πόσο θα διαρκέσει η τρέχουσα πολιτική σε ό,τι αφορά τα επιτόκια, που συμπληρώνει η σταδιακή επαναγορά από την Fed κρατικών χρεογράφων ύψους 600 δισ. δολαρίων.\nΤο δολάριο πιέζεται και εξ αιτίας του ότι ο αναπτυξιακός ρυθμός της αμερικανικής οικονομίας σε ετήσια βάση το α' τρίμηνο εφέτος, περιορίστηκε σε μόλις 1,8% - από 3,1% γιά το αμέσως προηγούμενο τρίμηνο - και χαρακτηρίζεται χαμηλός για να συμβάλλει να αντιμετωπιστεί η μεγάλη ανεργία (περίπου 8,5% του ενεργού εργατικού δυναμικού).\nΗ τιμή του χρυσού ανεβαίνει κι άλλο\nΗ τιμή του χρυσού, που αποτιμάται σε δολάρια, σημείωνε νέα αύξηση, φθάνοντας πλέον τα 1.538,48 δολάρια η ουγκιά, στις 18.30 ώρα Ελλάδας.\nΟ χρυσός, ειδικά, ενόψει των χαμηλών επιτοκίων και της καλής απόδοσης καλών μετοχών καλύπτει τους επενδυτές του ακόμα και γιά την περίπτωση του ακριβού πετρελαίου, που προοιωνίζεται προσεχώς τουλάχιστον μέτριου ρυθμού πληθωρισμό στην ευρωζώνη και στις ΗΠΑ, σύμφωνα με ένα αναλυτή της Barclays Capital.\nΓιορτάζουν Σήμερα ΤΗΣ ΖΩΟΔΌΧΟΥ ΠΗΓΗΣ, Παρασκευή, 29 Απριλίου, 20011\nΖήσης, Ζησούλα, Ζήσιμος, Ζωή, Ζώης, Ζωΐτσα, Ζωούλα, Ζωζώ, Ιάσων, Ιάσονας, Ιάσωνας, Παναγιώτης, Πάνος, Πανούσος, Παναγής, Πανάγος, Γιώτης, Πανίκος, Παναγιώτα, Γιώτα, Παναγιούλα, Γιούλα, Παναγούλα, Πηγή, Πηγούλα, Πηγίτσα, Σωσίπατρος, Σωπάτρα, Σώπατρος, Σωπατρία, Πάτρα, Πατρούλα, Πατρίτσα, Κέρκυρα, Κρήνη, Κρηνιώ\nΧρόνια Πολλά σε όλους και όλες που γιορτάζουν, ιδιαίτερα στους:\nΠαναγή Καπάτο, Seakonk, MA, USA, Ζωή Βαρελά, Tyngsboro, MA, USA, Ιάσων Κυριακού, Chicago, Illinois, USA, Ζωή Κουτρουμπή,Toronto, Canada, Ζώη Χαιρόπουλο, Melburne, Australia,Πανίκο Ιωάννου, New York, New York, USA, Πηγή, Γαλάνη, Atlanta, Georgia, USA, Πατρούλα Ρόσσι, Rome, Italy, Ζωίτσα Ζωγράφου, Montreal, Canada, Κρηνιώ Δούκα, Munich, Germany, Ζωίτσα Ρόμπινσον, Boston, MA, USA, Πανούσος Ιακώβου, Hartford, Connecticut, USA, Ζωζώ, Τόμας, Elizabeth, New Jersey\n"Αγριεύουν" στην κοινότητα του Lynn Massachusetts....\nΜέ κάθε μεγαλοπρέπεια τελέστηκε στο Λονδίνο ο γάμο...\n226 παραπέμπουν Ακη για τα υποβρύχια. Για τους πυ...\nΚατάσταση έκτακτης ανάγκης στην Αλαμπάμα. Τουλάχισ...\nΝέα σημαντική αύξηση της ισοτιμίας του ευρώ έναντι...\nΓιορτάζουν Σήμερα ΤΗΣ ΖΩΟΔΌΧΟΥ ΠΗΓΗΣ, Παρασκευή, 2...\nΤσοχατζόπουλος: Nομικά αστήρικτη η κατηγορία\n«Ανησυχούν» για τα ανθρώπινα δικαιώματα στην Κίνα ...\nΝα αποφυλακιστεί για λογους υγείας ο Σ. Ξηρός ζητά...\nΕκατοντάδες Σύροι εγκαταλείπουν σήμερα πεζοί τη χώ...\n«Αν οι Έλληνες δε διασωθούν, τα πράγματα θα είναι ...\nΕλληνική αντίδραση για σφάλμα υπαλλήλου του ΟΗΕ γι...\nΟ Κρις Χόνδρος σκοτώθηκε. Οι φωτό του θα ζήσουν\nΝΕΑ - ΕΠΙΚΑΙΡΟΤΗΤΑ΄, 28 Απριλίου, 2011\nΣΑΝ ΣΗΜΕΡΑ: 28 Απριλίου, 2011\nΣήμερα είναι: «Παγκόσμια Ημέρα για την Υγεία και ...\nΣημάδια αποσύνθεσης δείχνει η κυβέρνηση\nΤο πιστοποιητικό Γεννήσεως του Ομπάμα\n"Μες του Βοσπόρου τα στενά..."\nΜεταξύ υπερπροσπάθειας και χάους\nΑλλαγή σκυτάλης στο αμερικανικό υπουργείο Άμυνας\nΔωδώνη: Οι κτηνοτρόφοι «μπλοκάρουν» την πώληση\nΕυχαριστούμε για τις Ευχές σας πατριώτες μας.\nΑποκαθηλώνουν το «Μνημείο προς την Ανθρωπότητα» γι...\nΣυνελήφθη στο Βύρωνα ο εφοριακός με τα 2,2 εκατ. ευρώ\nΝΕΑ - ΕΠΙΚΑΙΡΟΤΗΤΑ, Τετάρτη, 27 Απριλίου, 2011\nΣΑΝ ΣΗΜΕΡΑ: 27 Απριλίου, 2011\nΜια πόλη... καλοδέχεται τα πυρηνικά απόβλητα!\nΓιορτάζουν Σήμερα, Τετάρτη, 27 Απριλίου, 2011\nΕστίες έντασης στην κυβέρνηση\nΑύξηση της παραγωγής του πετρελαίου ζητούν οι ΗΠΑ\nΧΡΙΣΤΟΣ ΑΝΕΣΤΗ - ΥΓΕΙΑ ΣΕ ΟΛΟΥΣ & ΟΛΕΣ\nΑΚΕΛ: Καταδικάζει οπαδούς του για κάψιμο ελληνικών...\nMεγάλο το ενδιαφέρον για το βασιλικό γάμο των αμερ...\nΜετωπική επίθεση στον προέδρο της Κομισιόν Ζοζέ Μπ...\nΤσέρνομπιλ, 25 χρόνια μετά...\nΕύχομαι σε όλους τους Έλληνες που δοκιμάζονται κου...\nΝΑ ΠΩΣ ΓΙΟΡΤΑΖΕΙ Η ΔΙΑΣΠΟΡΑ ΤΗΝ ΗΜΕΡΑ ΤΗΣ ΕΘΝΙΚΗΣ ...\nΟ αληθινός υπηρέτης του Θεού και ο προστάτης των φ...\nΣΑΝ ΣΗΜΕΡΑ: 26 Απριλίου, 2011\nΠεζοπορία Ήλιδα- Ολυμπία\nΓιορτάζουν Σήμερα, Τρίτη, 26 Απριλίου, 2011 :\nΟι πιστοί έκαναν την Ανάσταση μόνοι τους χωρίς ιερέα\nΠαναθηναϊκός: Η πιο επιτυχημένη ομάδα στο μπάσκετ ...\nΙαπωνία: Νέα γιγαντιαία επιχείρηση για χιλιάδες αγ...\nΟ ξεβράκωτος βασιλιάς\nΕφραίμ: "Ο Καραμανλής ήρθε και μας βρήκε"\nΑποχώρηση της Ελλάδας από τουρνουά βόλεϊ παίδων λό...\nΜειώθηκε στο μισό η παραγωγή ιαπωνικών αυτοκινήτων\nΚυβέρνηση του καβγά\nΆρματα κατά των διαδηλωτών κατεβάζει ο Άσαντ στη Σ...\nΝΕΑ - ΕΠΙΚΑΙΡΟΤΗΤΑ, Δευτέρα, 25 Απριλίου, 2011\nΣαν Σήμερα, Δευτέρα, 25 Απριλίου, 2011\nΓιορτάζουν Σήμερα, Δευτέρα, 25 Απριλίου, 2011:\nΚόντρα Ουάσινγκτον - Άγκυρας για τη Γενοκτονία των...\nΤο Φως να σας οδηγεί πάντα σε επιτυχίες και πάνω α...\nΘε μου Πρωτομάστορα μέσα στις πασχαλιές και Συ.Θε ...\nO Γ. Παπακωνσταντίνου ζήτησε να φύγει. Τον μετέπει...\nΛΑΜΠΡΗ Γιορτάζουν Σήμερα, Κυριακή, 24 Απριλίου 20...\nΝΕΑ - ΕΠΙΚΑΙΡΟΤΗΤΑ, 24 Απριλίου, 2011\nΣαν Σήμερα, 24 Απριλίου, 2011\nΝα σοβαρευτεί το σύστημα\n"Καλλικράτης" ή Γολγοθάς\nΠαγκόσμιο Συνέδριο Ηπειρωτών\n65th Convention of the Pan-Macedonian Association\nΝΕΑ - ΕΠΙΚΑΙΡΟΤΗΤΑ, Σαν Σήμερα, Μεγάλλο Σάββατο, ...\nΣαν Σήμερα, Μεγάλλο Σάββατο, 23 Απριλίου, 2011


Τρίτη, 26 Μαϊου 2020 01:02:13 ΜΜ\nΑρχική›Ειδήσεις›Πολιτική›Έρχονται τσουχτερά πρόστιμα για όσους οδηγούν χωρίς δίπλωμα\nΠρόστιμο 200 ευρώ για οδηγό μοτοσικλέτας, αυτοκινήτου όταν εντοπίζεται να οδηγεί χωρίς την κατάλληλη άδεια οδήγησης. Επίσης, επανέρχεται η παλαιά διάταξη του ΚΟΚ, με την οποία προβλέπεται ότι αυτός που συλλαμβάνεται να οδηγεί χωρίς δίπλωμα, τιμωρείται με ποινή φυλάκισης από έναν έως δώδεκα μήνες. Αφαιρείται ακόμη η κατεχόμενη άδεια για 30 ημέρες.\nΔιπλασιάζεται, από 200 ευρώ σε 400 ευρώ, το πρόστιμο που επιβάλλεται σε επαγγελματία οδηγό (φορτηγό ή λεωφορείο) εφόσον οδηγεί χωρίς να κατέχει το κατάλληλο Πιστοποιητικό Επαγγελματικής Ικανότητας και αφαιρείται η άδεια οδήγησής του, εφόσον υπάρχει, για 30 ημέρες.\nΕπίσης, ορίζεται ότι τα νέα διπλώματα οδήγησης (μοτοσυκλέτες, κατηγορία οδήγησης β') θα ανανεώνονται πλέον κάθε δεκαπέντε χρόνια (15 χρόνια) και οι κάτοχοί τους θα περνούν από ιατρικές εξετάσεις (παθολόγος- οφθαλμίατρος).


Το σημερινό άρθρο, σε συνδυασμό με εκείνο της προηγούμενης εβδομάδας, σκοπό έχει να προβληματίσει όσους επιχειρούν στα χρηματιστήρια χωρίς να έχουν τις κατάλληλες γνώσεις.\nΔεν χρειάζεται να τα παρατήσουν, ούτε να αισθανθούν μειονεκτικά.\nΑπλά να ρίχνουν μια προσεκτικότερη ματιά πριν πάρουν κάποια επενδυτική απόφαση. Πράγματα που για να τα εφαρμόσεις δεν χρειάζεται να έχεις διαβάσει δεκάδες βιβλία ή να χειρίζεσαι άριστα το metastock (software τεχνικής ανάλυσης)\nΑνιχνεύοντας την τάση\nΚοιτώντας στο παρελθόν, μαθαίνουμε πως τα λεφτά βγαίνουν όταν έχεις τοποθετηθεί στο σωστό σημείο, ανιχνεύοντας και ακολουθώντας την τάση. Αναγνωρίζοντας τα σωστά σημάδια που αποδεικνύονται καταλύτες και κυοφορούν σημαντικές αλλαγές.\nΟι τιμές των μετοχών ακολουθούν πάντα το μονοπάτι της μικρότερης αντίστασης. Μπορεί να το έχουμε δει πολλές φορές, να το έχουμε αποδεχθεί εμπειρικά, αλλά το παραπάνω συμπέρασμα δεν είναι τίποτα άλλο από νόμος της φυσικής.\nΕίναι αδύνατο να προβλεφθεί με ακρίβεια η τελική κατάσταση ενός πολύπλοκου συστήματος, όπως είναι τα χρηματιστήρια. Παρόλα αυτά είναι εφικτό να προβλεφθεί η γενική συμπεριφορά.\nΕπενδυτές χωρίς σύνορα και περιορισμούς\nΗ ανίχνευση μιας τάσης, είναι σε μεγάλο βαθμό ίδια σε οποιαδήποτε χρηματιστηριακή αξία στον κόσμο. Εάν η επόμενη κορυφή διαμορφωθεί σε υψηλότερη τιμή από την προηγούμενη, σημαίνει πως η τάση αρχίζει και γίνεται ανοδική. Το αντίθετο ακριβώς μας προσδιορίζει την απαρχή μια πτωτικής τάσης.\nΜε αυτήν την απλή ιδέα όποιος το επιθυμεί θα μπορεί με μια ματιά να καταλάβει αν είμαστε σε ανοδική τροχιά ή όχι.\nΌχι πως με αυτό το κόλπο θα γίνει κάποιος πλούσιος, αλλά αν δεν το ξέρει, αποκλείεται να γίνει !\nΕξετάζοντας χρηματιστηριακούς δείκτες χωρών και εμπορευμάτων, διδασκόμαστε από τις αιτίες που οδήγησαν σε εντυπωσιακές επιδόσεις.\nΑν θέλουμε να επενδύσουμε στην δυναμική κάποιας χώρας, χωρίς να χρειαστεί να εμπλακούμε με μεμονωμένες μετοχές, η λύση είναι τα ETFs. Όσοι έρχονται για πρώτη φορά σε επαφή με τον όρο ETF, ας θεωρήσουν πως είναι κάτι σαν αμοιβαίο κεφάλαιο, που όμως διαπραγματεύεται στο χρηματιστήριο σαν μια συνηθισμένη μετοχή.\nΟι αλλαγές στη νομισματική πολιτική μιας χώρας είναι ένας σημαντικότατος παράγοντας που πρέπει πάντοτε να παίρνουμε υπόψη μας. Για παράδειγμα, όταν στο τέλος του 2012, ανάλαβε την πρωθυπουργία της Ιαπωνίας ο Σίνζο Άμπε, πρώτη του ήταν κίνηση ήταν να ξεκινήσει μια επιθετική επεκτατική νομισματική πολιτική σε μια προσπάθεια να τονώσει την ανάπτυξη. Φορολογικά κίνητρα, χαλάρωση νομισματικής πολιτικής, σχέδια για διαρθρωτικές μεταρρυθμίσεις, βοήθησαν στην άνοδο των ιαπωνικών μετοχών.\nΕύκολα χρήματα, για εκείνους που αναγνώρισαν έγκαιρα την στροφή στη νομισματική πολιτική της Ιαπωνίας και αγόρασαν κάποιο ETF που επενδύει στις γιαπωνέζικες μετοχές, όπως το Japan Hedged Equity ή το iShares MSCI Japan\nΟι μεγάλες χρηματιστηριακές κινήσεις δεν γίνονται τυχαία. Πάντα υπάρχει ένα γεγονός που επιδράει καταλυτικά. Οι αυξανόμενες εντάσεις που μάστιζαν την Αίγυπτο κατά το δεύτερο εξάμηνο του 2012, οδήγησαν σε βίαιες διαδηλώσεις και σε μια σειρά από εξεγέρσεις.\nΟι αιγυπτιακές μετοχές ολοένα και υποχωρούσαν όπως είναι φυσικό. Λύση στην πολιτική κρίση δεν φαινόταν στον ορίζοντα. Όλες οι ειδήσεις παρουσίαζαν την κατάσταση απελπιστική.\nΩστόσο, στις 2 Ιουλίου 2013 οι αιγυπτιακές ένοπλες δυνάμεις πήραν την κατάσταση στα χέρια τους, ανατρέποντας τον πρώτο δημοκρατικά εκλεγμένο πρόεδρο της χώρας. Σίγουρα δυσάρεστο το ότι καταπνίγηκε η απόπειρα των συμπαθών Αιγυπτίων για δημοκρατία και ελευθερία, αλλά δόθηκε ένα τέλος στις αναταραχές.\nΑκούγεται κυνικό (και είναι), αλλά η επενδυτική ευκαιρία ήταν εμφανής. Το Market Vectors Egypt Index συνεχίζει από εκείνη την ημέρα την ανοδική του πορεία.\nΌποιος φιλοδοξεί να κάνει trading σε εμπορεύματα, οφείλει να έχει κατανοήσει τις βασικές αρχές που διέπουν τις ιδιαιτερότητες του κάθε ενός από αυτά. Οι επενδυτές πρέπει να μελετάνε καλά τα δεδομένα πριν τοποθετηθούν στην αγορά.\nΚλασικό παράδειγμα η περίπτωση του καφέ. Η Βραζιλία παράγει πάνω από το 40% της παγκόσμιας παραγωγής. Σημαντικές εξελίξεις που τυχόν συμβαίνουν στη χώρα επιδρούν στην τιμή του προϊόντος.\nΕπίσης οι κλιματολογικές αλλαγές παίζουν πρωτεύοντα ρόλο. Η Βραζιλία είχε πέρυσι τη χειρότερη ξηρασία των τελευταίων δεκαετιών, οδηγώντας σε μεγάλη μείωση της παραγωγής του καφέ. Αναπόφευκτη ήταν η άνοδος των τιμών.\nΗ ακριβής χρονική στιγμή που θα ξεκίναγε η άνοδος δεν ήταν εύκολο να προβλεφθεί. Παρόλα αυτά, όποιος τοποθετήθηκε στο future του καφέ την κατάλληλη στιγμή, με τη βοήθεια της μόχλευσης καρπώθηκε αστρονομικά κέρδη. Όχι βέβαια πως σε κάποια από τα ETFs του καφέ είχαμε κέρδη ανάξια λόγου. Μέσα σε λίγους μήνες είχαμε διπλασιασμό της αξίας τους.\nΗ παρακολούθηση των οικονομικών δεδομένων σε μια διεθνώς αλληλοεξαρτώμενη οικονομική πραγματικότητα δεν είναι απλή υπόθεση. Είναι όμως αναγκαία συνθήκη για να αυξήσει κάποιος τις πιθανότητες του να ανακαλύψει τις μελλοντικές ευκαιρίες.\nΧρειάζεται υπομονή ελεύθερου σκοπευτή και ατσάλινα νεύρα. Να μην φοβηθείς να αγοράσεις όταν διακρίνεις σημάδια αναστροφής, να μην επηρεαστείς όταν οι άλλοι πανικοβάλλονται.\nΝα μην ρευστοποιήσεις τα κέρδη σου νωρίς. Να τα αφήσεις να τρέχουν. Αντίθετα, αν τα πράγματα εξελιχθούν αντίθετα με τις εκτιμήσεις σου, να εγκαταλείψεις την θέση έγκαιρα, χωρίς να υποστείς μεγάλες απώλειες.\nΔεν είναι ενδεδειγμένη στρατηγική να κοντράρεις την τάση προσπαθώντας να βρεις το υψηλότερο ή το χαμηλότερο δυνατό σημείο. Οι περισσότεροι traders την πατάνε ακριβώς εκεί : στο κυνήγι της υψηλότερης ή της χαμηλότερης τιμής.\nΟι μόνοι που καταφέρνουν να το επιτύχουν συστηματικά, είναι οι ψεύτες.


Ο T.I. κυκλοφορεί το ‘Ring’ ft. Young Thug, ανακοινώνει νέο album. – Today’s Society, plus a lil bit of extra Sauce 🥣\nΟ T.I. σηματοδοτεί τα 40α του γενέθλια με την κυκλοφορία ενός νέου single με τον τίτλο ‘Ring’ ft. Young Thug.\nΤο clip πρωτοεμφανίστηκε σε διαφημιστική πινακίδα στην πλατεία Times Square και η σκηνοθεσία έρχεται από τους T.I. και Phillyflyboy. Το τραγούδι είναι παραγωγή των Chopsquad DJ και DY Krazy.\nΣύμφωνα με την διαφήμιση, ο T.I. ετοιμάζεται να κυκλοφορήσει το 11ο του album. Ο τίτλος του είναι ‘Libra’ (The Legend Is Back Running Atlanta) και έχει προγραμματιστεί για τις 16 Οκτωβρίου.\nΣε μια πρόσφατη συνέντευξη του με το Complex, ο Tip μίλησε για διάφορα. Ένα από αυτά, ήταν ο στόχος του να ξεπεράσει την προηγούμενη του συνεργασία με τον Young Thug, ‘About The Money’ (2014). Στην ίδια συνέντευξη έδωσε ενδείξεις για νέα κοινή τους δισκογραφική δουλειά, αποκαλώντας την ‘Slime the Throne’.\n«Η πρόθεση μας ήταν να κορυφώσουμε το ‘About The Money’, καθώς και για τους δυο μας, το συγκεκριμένο track αποτέλεσε ορόσημο.», είπε ο T.I. «Δεν νομίζω ότι κανένας από τους δυο μας, έχει δει ξανά τέτοιου είδους απόκριση απ’ το κοινό, από τότε. Τόσο δυνατή ανταπόκριση από την πρώτη κιόλας ακρόαση. Δεν έχω βιώσει κάτι αντίστοιχο από τότε και όπως θέτει και ο Young Thug, ούτε εκείνος.»\nΤο τελευταίο album που κυκλοφόρησε ο T.I. είναι το ‘Dime Trap’ (2018).\nΟ rapper από το Portland Aminé, ετοιμάζεται να κυκλοφορήσει νέο album. Για να προωθήσει το επερχόμενο έργο του, κυκλοφόρησε νέο single σε συνεργασία με τον Young Thug. Εκμεταλλευόμενοι τα ταλέντα τους, οι δυο τους αποδεικνύονται φοβερή ομάδα για το “Compensating”. Προτού παρουσιάσει το κομμάτι τη Δευτέρα, προσέφερε στους θαυμαστές μια προεπισκόπηση του single που κυκλοφόρησε […] More


Στις Βρυξέλλες οι δήμαρχοι Λέσβου, Χίου, Σάμου, Λέρου, Κω - Δημοκρατική της Ρόδου\n8 Μαρτίου 2017 5:55 μμ | Δήμητρα-Μαρίλια Φούρλα\nΛέσβος, Χίος, Σάμος, Λέρος και Κως εκλήθησαν και καλούνται ακόμη να σηκώσουν όλο το βάρος της μεταναστευτικής/προσφυγικής κρίσης στην ανατολική Μεσόγειο.\nΗ ευρωτουρκική συμφωνία του 2016 μείωσε αισθητά τις ροές, όμως τα πέντε νησιά του ανατολικού Αιγαίου φιλοξενούν σημαντικό ποσοστό των πάνω από 60.000 ανθρώπων που βρίσκονται σε όλη την Ελλάδα.\nΣύμφωνα με τον δήμαρχο Χίου Μανώλη Βουρνούς, «οι μεταναστευτικές ροές έχουν μειωθεί σε μικρό κλάσμα αυτών που ήταν το 2015. Για τις τοπικές κοινωνίες των πέντε νησιών πάνω στις οποίες πατάει αυτή η συμφωνία, οι συνέπειες είναι καταστροφικές οικονομικά. Και οι συνέπειες είναι καταστροφικές και κοινωνικά. Για αυτό το λόγο ακριβώς η συμφωνία δουλεύει για την ΕΕ, δουλεύει ίσως και για την Τουρκία, δεν δουλεύει για τις τοπικές κοινωνίες».\nΛίγο πριν την τουριστική περίοδο, οι δήμαρχοι των πέντε νησιών ζήτησαν ευρωπαϊκή στήριξη.\nΟ αρμόδιος επίτροπος Δημήτρης Αβραμόπουλος αναγνώρισε πως η κατάσταση έχει βελτιωθεί και εξήγγειλε νέες πρωτοβουλίες.\n«Η τοπική οικονομία έχει πληγεί. Σε αυτό έχει συμβάλει και η γενικευμένη οικονομική κρίση. Σήμερα με ιδιαίτερη ικανοποίηση τους ανακοίνωσα ότι για ολιγοήμερη παραμονή πλέον είναι ελεύθερη η βίζα για τους κατοίκους της γειτονικής Τουρκίας», δήλωσε στο euronews ο κ. Αβραμόπουλος.\nΣύμφωνα με τον Διεθνή Οργανισμό Μετανάστευσης, μέχρι τις 5 Μαρτίου 19.834 μετανάστες και πρόσφυγες εισήλθαν στην Ευρώπη διά θαλάσσης.\nΕξ αυτών, πάνω από το 80% μετέβησαν στην Ιταλία και οι υπόλοιποι στην Ελλάδα και την Ισπανία.\nΤα ίδια στοιχεία για τις πρώτες 65 ημέρες του 2016 έκαναν λόγο για 138.524 ανθρώπους.


δωρεαν φρουτακια της NetEnt\nΑρχική » Οδηγός για Καζίνο Live » Οδηγός για Φρουτάκια » Τα 5 καλύτερα φρουτάκια της NetEnt\nΣτο Casinowinners από την πρώτη μέρα προσπαθούμε να σας ενημερώνουμε έγκαιρα και έγκυρα για όλα τα τεκταινόμενα στον χώρο των τυχερών παιγνίων και ειδικότερα σε ότι αφορά τα online και επίγεια καζίνο. Μετά από ψάξιμο, πολύ μελέτη και παιχνίδι φυσικά αποφασίσαμε να σας παρουσιάσουμε τα 5 καλύτερα φρουτάκια της NetEnt που αναμφίβολα αποτελεί ίσως την κορυφαία κατασκευάστρια λογισμικού για online casino. Βέβαια η αλήθεια είναι πως η επιλογή ήταν δύσκολη καθώς ο σκανδιναβικός κολοσσός διαθέτει στην πλούσια γκάμα του πολλούς και εξαιρετικούς κουλοχέρηδες, ωστόσο για την επιλογή μας βασιστήκαμε σε διάφορα κριτήρια όπως το ποσοστό επιστροφής (RTP), οι μπόνους λειτουργίες και οι δυνατότητες κέρδους που προσφέρει κάθε video slot, καθώς και η αναγνωρισιμότητα του κάθε slot στα netent casino. Σας παραθέτουμε λοιπόν τα καλύτερα και δημοφιλέστερα φρουτακια δωρεαν και μη της NetEnt.\nΑκόμα και αν δεν είστε φαν των ταινιών επιστημονικής φαντασίας είναι βέβαιο πως θα αγαπήσετε και θα κολλήσετε με το Aliens το οποίο κυκλοφόρησε στις 24 Απριλίου του 2014 και φυσικά θεματικά στηρίζεται στην ομώνυμη ταινία που κυκλοφόρησε το 1986. Ο κουλοχερης Aliens διαθέτει εκπληκτικά γραφικά και ηχητικά εφέ που θα σας καθηλώσουν, ενώ οι μπόνους λειτουργίες είναι άκρως διασκεδαστικές και καινοτόμες. Πέραν όλων αυτών στο Aliens μπορείτε να πετύχετε μεγάλες νίκες κυρίως στους μπόνους γύρους που χωρίζονται σε 3 επίπεδα. Όσο ανεβαίνετε επίπεδο ανεβαίνουν και τα κέρδη σας. Το ποσοστό επιστροφής αγγίζει το 96.5%.\nTo Mega Fortune είναι το δημοφιλέστερο προοδευτικό τζάκποτ φρουτάκι σε όλα τα netent casino και αυτό από μόνο του θα μπορούσε να του εξασφαλίσει μία θέση σε αυτή τη μικρή λίστα. Ωστόσο δεν είναι μόνο αυτό που το τοποθετεί στα κορυφαία slots της NetEnt καθώς πρόκειται για ένα εξαιρετικό παιχνίδι, το οποίο μπορεί να μην διαθέτει καινοτομίες είναι όμως φανταχτερό, με γυαλισμένα γραφικά και σε κερδίζει με την απλοτητά του. Σε αυτό θα βρείτε όλες τις καθιερωμένες λειτουργίες, όπως σύμβολα wild, scatter και free spins, ωστόσο αυτός που κλέβει την παράσταση είναι ο τροχός της τύχης που μπορεί να σας αλλάξει τη ζωή. Άλλωστε διαθέτει το ρεκόρ του μεγαλύτερου τζάκποτ σε online casino, όταν ένας υπερτυχερός κέρδισε 17.8 εκ. ευρώ το 2013.\nΤο Starburst είναι το δημοφιλέστερο φρουτάκι στα netent casino και μόνο για αυτό αξίζει μια θέση σε αυτή τη λίστα. Όταν πρωτοκυκλοφόρησε το 2012 η αλήθεια είναι ότι δεν πήρε θετικές κριτικές, ωστόσο με την πάροδο του χρόνου οι παίχτες άρχισαν να συνηθίζουν και να αγαπούν την απλοτητά του και την απουσία πολλών και περίπλοκων λειτουργιών. Άλλωστε ένα παιχνίδι γεμάτο διαμάντια δεν χρειάζεται πολλά για να γίνει το αγαπημένο των παιχτών. Στη δημοφιλία του συνέβαλαν τα μέγιστα και τα online casino που πρόσφεραν συχνά πυκνά δωρεάν γυρίσματα. Ο κουλοχέρης είναι φυσικά διαθέσιμος και σε mobile kazino.\nΒασισμένο στο πολύ επιτυχημένο κόμικ Dick Tracey (ο γνωστός ντετέκτιβ) το Jack Hammer έμοιαζε καταδικασμένο να πετύχει και να αγαπηθεί από τους παίχτες. Ο κουλοχέρης Jack Hammer όταν πρωτοκυκλοφόρησε παρουσίασε στους παίχτες μοναδικές καινοτομίες, από τα γραφικά, τα ηχητικά εφέ μέχρι και τις λειτουργίες που διέθετε. Άλλωστε η λειτουργία Sticky Win αποτελεί μέχρι και σήμερα μια από τις πιο έξυπνες σε online slot. Το Jack Hammer βέβαια μπαίνει στη λίστα και γιατί αποτελεί ένα από τα αγαπημένα παιχνίδια των High Rollers καθώς το μέγιστο ποντάρισμα φτάνει τα 250€/spin. Το παιχνίδι γνώρισε πολύ μεγάλη επιτυχία και έτσι η NetEnt αποφάσισε να κυκλοφορήσει το sequel Jack Hammer 2. Το ποσοστό επιστροφής είναι 97%.\nΗ επιλογή του Bloodsuckers μπορεί να ξενίσει ή να μην μοιάζει η ενδεδειγμένη μιας και όπως προαναφέραμε παραπάνω η NetEnt διαθέτει μια τεράστια γκάμα κουλοχέρηδων. Ωστόσο το Bloodsuckers video slot μπαίνει σε αυτή τη λίστα όχι μόνο για τα έξοδα σχεδιασμένα-μέχρι και την παραμικρή λεπτομέρεια-γραφικά του, τα υποβλητικά του ηχητικά εφέ και τα 100 δωρεάν γυρίσματα που μπορείτε να κερδίσετε στους μπόνους γύρους, αλλά για το ότι είναι το φρουτακι της NetEnt με το μεγαλύτερο ποσοστό επιστροφής που αγγίζει το 98!! Και μόνο για αυτό θα δικαιούταν μια θέση σε αυτή τη μικρή λίστα.\nΚλείνοντας αξίζει να αναφέρουμε έστω και ονομαστικά ακόμα 5 froytakia που δεν βρήκαν θέση στην παραπάνω λίστα, αλλά είναι εξίσου κορυφαία και αν επισκεφθείτε κάποιο netent casino οφείλετε να τα δοκιμάσετε. Αυτά είναι, το πολύ επιτυχημένο Gonzo’s Quest, τον jackpot κουλοχέρη παλαιάς κοπής Mega Joker, το εκπληκτικό South Park, το Twin Spin και το καινούργιο Guns n’ Roses για όλους τους φαν της ροκ μουσικής και όχι μόνο.\nΕλπίζουμε να σας φάνηκε χρήσιμο και ευχάριστο το αφιέρωμα μας για τα καλύτερα φρουτάκια της NetEnt. Φυσικά υπάρχουν και πολλοί άλλοι τίτλοι από κουλοχερηδες που μπορείτε να δοκιμάσετε την τύχη σας στο παρακάτω λινκ.\nfroytakia kouloxerides 2016-06-06


ΔΕΛΤΙΑ ΤΥΠΟΥ ΑΝΑΡΧΙΑ - ΝΕΑ ΔΕΞΙΑ\nΔΕΛΤΙΟ ΤΥΠΟΥ: Κλιμάκωση της βίας με ευθύνη της κυβέρνησης\nΗ κλιμάκωση της βίας ομάδων κακοποιών με ολοκληρωτική ιδεολογική αλλά και πραγματική κουκούλα, με τελευταίες επιθέσεις στα πανεπιστήμια, την ΕΣΗΕΑ και την βόμβα στο Εφετείο Αθηνών, είναι αποκλειστική ευθύνη της κυβέρνησης ΣΥΡΙΖΑ-ΑΝΕΛ, η οποία με μαθηματική ακρίβεια θα χάσει τον έλεγχο του «παρακράτους» που εκτρέφει «χαϊδεύοντας» τα ιδεολογικά κοντοξάδελφά της.\nΕίναι χαρακτηριστική η συμπεριφορά του «ολίγιστου» υπουργού Παιδείας κ. Κώστα Γαβρόγλου, ο οποίος, ενώ κουκουλοφόροι κακοποιοί επιτίθενται σε φοιτητές στο Πανεπιστήμιο Μακεδονίας και καταστρέφουν δημόσια περιουσία, εκείνος επιλέγει να επιτεθεί στον Πρύτανη που τολμά να διεθνοποιήσει το πρόβλημα της ανομίας στα Πανεπιστήμια.\nΗ πρόταση της Νέας Δεξιάς είναι σαφής: κατάργηση του γελοίου ασύλου που υποθάλπει κακοποιούς. Επαναφορά του νόμου για την κουκούλα. Αστυνομικά τμήματα μέσα σε κάθε πανεπιστήμιο με ελεγχόμενη είσοδο και έξοδο σε πάντες. Αυστηροποίηση ποινών χωρίς μετατροπή και αναστολή για εγκλήματα απρόκλητων φθορών ή ομαδικών επιθέσεων. Κατάργηση κάθε ευεργετήματος τύπου «νόμου Παρασκευόπουλου». Καταλογισμός των ζημιών στους δράστες, οι οποίοι θα πρέπει να πληρώνουν μέχρι τελευταίου σεντ όσα κατέστρεψαν


Αυτό είναι το μεγαλύτερο λάθος που κάνεις με το ποδήλατο γυμναστικής – Argolida Planet\nΤι λάθος μπορείς να κάνεις με το ποδήλατο γυμναστικής, αυτό που χρησιμοποιείς για σκληρή αερόβια προπόνηση μέσα στο γυμναστήριο υπό την επίβλεψη του γυμναστή σου;\nΜάλλον αυτά σκέφτεσαι τώρα, αλλά η εμπειρία της διάσημης Αμερικανίδας γυμνάστριας Karla Walsh θα σε διδάξει -αν μη τι άλλο- να το χρησιμοποιείς σωστά. “Όταν δοκίμασα για πρώτη φορά να κάνω ποδήλατο γυμναστικής πριν από 10 χρόνια, κρατούσα τις λαβές πάρα πολύ σφιχτά – ειδικά σε διαστήματα που έπρεπε να αυξήσω την ταχύτητα – σε μια προσπάθεια να αποκτήσω κάπως περισσότερη δύναμη”.\nΟι κίνδυνοι που δεν γνώριζα\n“Δυστυχώς δεν ήξερα ότι με αυτόν τον τρόπο θέτω σε μεγάλο κίνδυνο τον λαιμό, τους καρπούς και την πλάτη μου, για να μην αναφέρω ότι ολόκληρη η προπόνησή μου ήταν λιγότερο αποτελεσματική.\nΧρόνια αργότερα, είμαι πλέον personal trainer και έχω ανακαλύψει ότι το λάθος που έκανα με το ποδήλατο γυμναστικής είναι επίσης το πιο συνηθισμένο λάθος που βλέπω στους άλλους.”\nΓια να διορθώσετε αυτό το πρόβλημα, συχνά χρειάζεται να ρυθμίσετε σωστά το ποδήλατό σας. Για να προστατεύσετε τα γόνατα και την πλάτη σας, μπορείτε να χρησιμοποιήσετε το σώμα σας.\nΜερικοί καλοί κανόνες που μπορείτε να ακολουθήσετε για τη σωστή ρύθμιση:\nΕυθυγραμμίστε το κάθισμά σας ώστε να είναι περίπου στο ίδιο ύψος με το πάνω μέρος του ισχίου σας. Το γόνατό σας πρέπει να λυγίζει μόλις στο κάτω μέρος της διαδρομής του πεντάλ.\nΡυθμίστε το τιμόνι σας στο ίδιο ύψος με το κάθισμά σας.\nΛυγίστε τον αγκώνα σας σε ορθή γωνία και απλώστε τον καρπό σας ευθεία.\nΗ απόσταση από τον αγκώνα έως τις άκρες των δακτύλων σας πρέπει να ταιριάζει με το διάστημα από το κάθισμα έως το τιμόνι, οπότε μετακινήστε το ένα ή και τα δύο πίσω ή προς τα εμπρός για να ταιριάζει με αυτό το μήκος.


Πέμπτη, 09 Ιούλιος 2020 19:33 | E-MAIL ΕΚΤΥΠΩΣΗ\nτου Γρηγόρη Αποστολάκου*\n«Λεπτά δ’ ατραπός, νηλεής δ’ ανάγκα» «Στενή η ατραπός, ανελέητη η ανάγκη» Σπάρτη (7ος π.χ. Αιών σε δωρική διάλεκτο) Αλκμάν, ο δημιουργός του Σπαρτιατικού τριχόρδου: Στόχευε στην ευαισθητοποίηση και κινητοποίηση των Σπαρτιατών για την προστασία της πόλης.\nΗ κρισιμότητα της χρονικής συγκυρίας υποχρεώνει κάθε πολίτη, να εκφράζει και να διαδίδει, προφορικά, γραπτά και διά του Τύπου τους στοχασμούς του τηρώντας τους Νόμους του Κράτους (άρθρ. 14§1 Συντ.).Το κείμενο είναι σπονδή για τα 2.500 χρόνια από την μάχη των Θερμοπυλών και τη Ναυμαχία της Σαλαμίνας. Τότε διαμορφώθηκε ο σύγχρονος ελλαδικός και ευρωπαϊκός χώρος.\nΗ σημερινή Ελλάδα κινείται στο επίκεντρο μιας διαχρονικής και πολύμορφης κρίσης. Με κύριο συνθετικό τις έμπρακτες απειλές και ενέργειες κατά της Εθνικής μας κυριαρχίας και των Εθνικών μας συμφερόντων. Εκπτώσεις και αδράνεια, προστασίας της Εθνικής κυριαρχίας δεν χωρούν, ούτε χάριν της ευκταίας ειρήνης, ούτε χάριν της ασφάλειας ή των άλλων συμφερόντων Ε.Ε. ή ΝΑΤΟ. Η διαφύλαξη και προστασία των εθνικών συμφερόντων είναι αποκλειστικό μας δικαίωμα αλλά και πατριωτική ευθύνη, έστω και αν μείνουμε μόνοι. Η υπεράσπιση της εθνικής ανεξαρτησίας και ακεραιότητας της χώρας (άρθρ. 33 παρ. 2 Συντ.) είναι θεμελιώδης υποχρέωση του Προέδρου της Δημοκρατίας και της Νομοθετικής και εκτελεστικής εξουσίας. Παρόμοια θεμελιώδη υποχρέωση προβλέπεται (άρθρο 120 παρ. 2 & 3 Συντ.) για τους Έλληνες.\nΟ Ελληνικός λαός ήδη διαβλέπει την ατραπό και την ανελέητη ανάγκη. Με ελπίδα, εμπιστοσύνη και γενναιοδωρία αναφέρεται στους ταγούς της Ελληνικής Πολιτείας, κυρίως στην Κυβέρνηση και τον Πρωθυπουργό. Αναφέρεται ακόμη στο σύνολο των πολιτικών δυνάμεων, η αρωγή των οποίων είναι απαραίτητος όρος της ευκταίας εθνικής συστράτευσης. Η επίτευξή της προϋποθέτει πολιτική ευθύνη και θεσμική σύνθεση απόψεων με ειλικρινή σύγκλιση δράσεων αντί την ανέξοδης σύγκρουσης. Προσδοκά ότι η ηγεσία της χώρας έχει συνείδηση για την «προ των θυρών» συνάντηση της πατρίδας μας με την Ιστορία της και προετοιμάζεται για αυτή. Σε αντίθετη εκδοχή η εκδίκηση της ιστορίας θα είναι αμείλικτη και επώδυνη.\nΗ στενή άτραπος\nΟριοθετείται, από τέσσερις προϋποθέσεις: Την ορθή και έγκαιρη διάγνωση του διεθνούς και περιφερειακού καταμερισμού ισχύος, την αξιολόγηση της γεωπολιτικής και γεωστρατηγικής θέσης της Ελλάδας, την ρεαλιστική αποτίμηση της οικονομικής, κοινωνικής και πολιτικής κατάστασης της Χώρας, την ορθολογιστική διάγνωση της αποτρεπτικής ισχύος των ενόπλων δυνάμεων. Άγνοια αυτών οδηγεί σε ολέθρια αποτελέσματα.\nΣτο σύγχρονο κόσμο υπάρχουν δύο πρακτικές κρατικής πολιτικής: α) η σχολή της Εθνικής απομόνωσης β) η σχολή της Εθνικής εξωστρέφειας. Η πορεία της χώρας από το 1830 θυμίζει τις συνέπειες της συμμόρφωσης με την πρώτη ή της δεύτερη επιλογή. Κατά κανόνα, ακολουθήσαμε δύο δόγματα: 1) του Κωνσταντίνου Καραμανλή: «Η ένταξη της Ελλάδος στον Δυτικό κόσμο είναι μονόδρομος. Εκεί πρέπει να αναζητήσουμε και να θωρακίσουμε τα εξωτερικά ερείσματα της Χώρας. Εκεί που βρίσκονται οι ισχυρότεροι παράγοντες της διεθνούς ισχύος και για το παρόν και για το προβλέψιμο μέλλον» και 2) του Ελευθερίου Βενιζέλου «Η Ελλάς δεν μπορεί να επιβιώσει αντιτιθέμενη στους ισχυρούς του κόσμου». Οι ρεαλιστικές αυτές θέσεις απέκλειαν κάθε σκέψη ή δράση εθνικής υποχώρησης. Η Ελλάδα μετά τον Β’ Παγκόσμιο Πόλεμο δεν κινδύνευσε, επειδή δεν ήταν διαπραγματεύσιμη μεταξύ Η.Π.Α. και ΕΣΣΔ. Μόνον η Ελληνική αριστερά το παραγνώρισε. Μετά την κατάρρευση του υπαρκτού σοσιαλισμού το 1990, η Ελλάδα με δεδομένες της επιλογές της (Ε.Ε. - ΝΑΤΟ) οφείλει ΕΙΔΙΚΟΤΕΡΑ να αποτιμήσει ποιοι είναι τελικά οι ισχυροί του κόσμου σε παγκόσμιο και περιφερειακό επίπεδο. Σίγουρα είναι ένα δυσχερές έργο και μια θηριώδης ευθύνη για την ηγεσία του τόπου.\nΣήμερα η Ελλάδα, δεν είναι όαση σταθερότητας. Η αναθεωρητική στάση της Άγκυρας διεκδικεί νέο ζωτικό χώρο (Γαλάζια Πατρίδα). Ο στόχος της να μετασχηματισθεί σε περιφερειακή δύναμη σε συνδυασμό με την γεωγραφική θέση της χώρας μας έθεσε στο κέντρο του κυκλώνα. Η Τουρκική στάση ωριμάζει σταδιακά από το 1955 μέχρι σήμερα. Δηλώνει επισήμως ότι ζητά κατάργηση της συμφωνίας της Λωζάνης του 1923. Το στρατηγικό της σχέδιο είναι η τελική λύση αφού προηγηθεί η αποσταθεροποίηση της Ελλάδος. Εδράζεται στην εκτίμησή της ότι διέρρηξε υπέρ αυτής την ισορροπία πολεμικής ισχύος μεταξύ των δύο χωρών. Η Ελλάδα δεν δικαιούται να υποτιμήσει τον κίνδυνο που απειλεί την κρατική της οντότητα. Χωρίς εθνικά παραληρήματα και ανέξοδους εθνικισμούς με πρωτοπόρους την πολιτική, την πνευματική, την κοινωνική, την θρησκευτική, την εκπαιδευτική, την στρατιωτική και την αυτοδιοικητική της ηγεσία, οφείλει να κηρύξει Εθνικό συναγερμό και να ενταφιάσει οριστικά τα μειοδοτικά Εθνικά άλλοθι.\nΤα διαχρονικά μειοδοτικά άλλοθι\nΤο πρώτο είναι ότι τα δεινά της χώρας, τα δημιουργεί πάντα ο ξένος παράγοντας, ως δικαιολογία για τα λάθη και τις παραλείψεις μας. Ο ξένος παράγοντας παρεμβαίνει όταν του δίνεις το δικαίωμα και του παραχωρείς χώρο. Το δεύτερο νομιμοποιεί ένα ανεύθυνο ρομαντισμό με κοινωνικό ωχαδερφισμό, που αποβλέπει σε υποτιθέμενους σωτήρες. Το τρίτο διακονεί ο εθνομηδενιστικός Δούρειος ίππος των δήθεν εκφραστών της επιστημονικής αυθεντίας και της πολιτικής ορθότητος. Με ιδιοτελή κίνητρα και ύποπτα επιχειρήματα, δημοσιολογούν, υποστηρίζοντας κεκαλυμμένως έναν ολέθριο εθνικό συμβιβασμό. Το τέταρτο είναι ο μονόδρομος του διαλόγου. Όταν ο Πρόεδρος της Τουρκίας αρνείται να συναντήσει ή να φωτογραφηθεί με τον Έλληνα Πρωθυπουργό - σύμφωνα με την δήλωση του Βουλγάρου Προέδρου κ. Μπορισώφ - ορθά αντιδρά ο Κυρ. Μητσοτάκης. Γνωρίζει την ρήση του Wilson Tsortsill «Δεν διαπραγματεύεσαι με μία τίγρη, έχοντας το κεφάλι σου στο στόμα της». Είναι αντίθετος στο Διεθνές Δίκαιο διάλογος που στηρίζεται στην επικράτηση της «ισχύος» έναντι του «Δικαίου». Δεν νοείται διάλογος υπό την απειλή δημιουργίας τετελεσμένων γεγονότων. Η πρόσφατη πρωτοβουλία επικοινωνίας είναι πράξη ευθύνης και σοβαρότητος του Πρωθυπουργού.\nΗ ανελέητος ανάγκη\n-Η Ελλάδα αντιμετωπίζει έκτακτη ανάγκη. Οφείλει να αποβάλλει κάθε φόβο και να εξοστρακίσει κάθε αδράνεια. Ο λαός θα δοκιμάσει τις εθνικές του αντοχές και η ηγεσία της Χώρας θα αναμετρηθεί με την Ιστορία του Έθνους και τις ευθύνες της έναντι της πατρίδος. Η χώρα είχε, έχει και θα έχει ανεξάντλητο απόθεμα εθνικών εφεδρειών ως παρακαταθήκη και ασπίδα ασφαλείας στα πλαίσια του Συντάγματος και της Κοινοβουλευτικής Δημοκρατίας. Θεμελιώδης στόχος είναι η υπεύθυνη προετοιμασία του ελληνικού λαού και η δημιουργία αρραγούς εθνικού μετώπου παράλληλα με τη μεγιστοποίηση της διπλωματικής δράσης. Ο ελληνικός λαός έχει εθνική αυτογνωσία και πατριωτισμό που αν απαιτηθεί αναδύεται σύμφωνα με τους κανόνες της Δημοκρατίας, της κοινωνικής αλληλεγγύης και του ευρωπαϊκού κεκτημένου παρά την ενδημούσα κρίση.\n-Επιβάλλεται η συνεχής ενίσχυση και θωράκιση της αποτρεπτικής ισχύος των ενόπλων δυνάμεων. Η έκτακτη ανάγκη θα επιμηκυνθεί σε μη ορατό και προβλέψιμο μέλλον. Οι προτεραιότητες είναι πασίδηλες: 1) η ενίσχυση του Πολεμικού Ναυτικού. Ο Δελφικός χρησμός για τα «Ξύλινα τείχη» και το αξίωμα του Θουκυδίδη «για το μέγα το της θαλάσσης κράτος» μας καθοδηγούν. Οι εμπειρίες των Βαλκανικών Πολέμων (π.χ. Πολεμικό Αβέρωφ) μας συμβουλεύουν, 2) η οργανωτική μεταρρύθμιση του επιχειρησιακού μοντέλου λειτουργίας των και η ενίσχυσή τους με μόνιμο και έφεδρο ανθρώπινο δυναμικό με στόχο τη μεγιστοποίηση της αποτρεπτικής τους ισχύος, 3) η άμεση μετάβαση των Ε.Δ. και του Λ.Σ. από την αναλογική στην ψηφιακή εποχή, 4) η βελτίωση της υλικοτεχνικής υποδομής τους στο μέτρο των δυνάμεων της εθνικής οικονομίας, με ρήτρες αμυντικής συνδρομής ως όρος οιουδήποτε εξοπλισμού, 5) η έναρξη εθνικής πρωτοβουλίας οικονομικής στήριξης του προϋπολογισμού των.\n-Η Ελλάδα έχει τεράστια στρατηγικά πλεονεκτήματα όχι μόνον με το θαλάσσιο περιβάλλον (π.χ. EAST MED). Τα χερσαία σύνορα της προς τα Βαλκάνια και την Κεντρική Ευρώπη συνιστούν παράλληλο μείζονος σημασία στρατηγικό πλεονέκτημα. Μπορεί να ενισχύσει την εθνική μας ακεραιότητα, την ειρήνη, την σταθερότητα και την ευημερία του Ελληνικού λαού. Είναι «ένα πεδίο δόξης λαμπρό» για τους ταγούς της Ελληνικής Πολιτείας. Είναι η πρακτική κατάργηση του ανιστόρητου δόγματος «ότι δεν διεκδικούμε τίποτα» όταν πλείονες του ενός διεκδικούν από τη χώρα πάσης φύσεως παραχωρήσεις.\n-Το Δικαστήριο της Χάγης δεν είναι πανάκεια. Η πολιτική εκδοχή της λειτουργίας του προέχει της δικανικής. Η Άγκυρα εμφανώς μεθοδεύει την Χάγη σε βάρος της Ελλάδος με όρους ευθιδικίας. Το Έθνος μας ουδέποτε ετεροπροσδιορίσθηκε αναφορικά με τα συμφέροντά του. Οι ελάχιστες εξαιρέσεις (π.χ. Εμφύλιοι) επιβεβαιώνουν τον κανόνα της ιστορικής αυτής αλήθειας. Είναι ο άρρηκτος δεσμός των Ελλήνων με την ιστορία τους. Όσοι το παραβλέπουν, εκτός ή εντός της Χώρας «πλανώνται πλάνην οικτρά».\n-Απαιτείται η άμεση ενεργοποίηση του Ελληνισμού της διασποράς. Πέραν του επηρεασμού των αποφάσεων των ισχυρών κρατών της γης, μπορεί να καταστεί πρωτοπόρος ενός νέου φιλελληνικού κινήματος ανά την Υφήλιο.\n-Εκστρατεία διαφώτισης των Ευρωπαίων πολιτών. Η Τουρκία δεν απειλεί μόνο την Ελλάδα, στρέφεται κατά των Ευρωπαϊκών Κρατών, του ευρωπαϊκού κεκτημένου και του ευρωπαϊκού τρόπου ζωής. Η κοινωνία των Ευρωπαίων πολιτών μπορεί να αφυπνίσει τις ευρωπαϊκές Κυβερνήσεις από το τέλμα της αδράνειας που οδηγεί στην αποσταθεροποίηση του ευρωπαϊκού οικοδομήματος.\nΟ Γεώργιος Γεμιστός – Πλήθων είναι ο γενάρχης της νεοελληνικής αυτογνωσίας και ο γεννήτωρ της Εθνικής συνείδησης των νεοελλήνων αρκετά χρόνια πριν την άλωση της Κωνσταντινούπολης που ήδη είχε μετασχηματισθεί από Ρωμαϊκό σε Ελληνικό και Χριστιανικό κράτος. Ως γνήσιος συνεχιστής της Πλατωνικής φιλοσοφίας στα έργα του (π.χ. Νόμων συγγραφή) στα μαθήματά του στους κατοίκους του Μυστρά και της Κωνσταντινούπολης αλλά και ενώπιον του Ηγεμόνος του Μυστρά Θεοδώρου Β’ Παλαιολόγου υποστήριζε μεταξύ των άλλων:\n-«Έλληνες εσμέν το γένος, ως η τε φωνή και η πάτριος παιδεία μαρτυρεί».\n-Ο λόγος που προοδεύουν ή που διαλύονται τα κράτη δεν είναι άλλος από την ορθή ή όχι οργάνωση της κοινωνίας και του κράτους.\n-Διαβλέποντας την άλωση μιλούσε για την νομοτελειακή ανάγκη μεταρρύθμισης και αναδιοργάνωσης του Κράτους, της Οικονομίας και της Θρησκείας αλλά και την ανάγκη εξαφάνισης της διεφθαρμένης πολιτικής εξουσίας.\nΟι αναφορές αυτές του μεγάλου φιλοσόφου και Ελληνιστή Πλήθωνος είναι η συνεισφορά του στην Ιστορία του Γένους μας και στην ασφαλή εθνική πορεία της πατρίδας μας. Είναι μία έμμεση συνεισφορά του στον εορτασμό των 200 χρόνων από την Παλιγγενεσία του 1821. Το Ελληνικό Έθνος προϋπήρχε τόσο της Επανάστασης του 1821 όσο και της Ίδρυσης του Ελληνικού Κράτους το 1830.\nΑισιοδοξώ και ειλικρινώς πιστεύω ότι η κραυγή αγωνίας του Βησσαρίωνος (μαθητού του Πλήθωνος) που βλέποντας την παρακμή του Ελληνισμού θρηνούσε γράφοντας «το Έθνος ημών βλακίεται και μαλακίεται» δεν θα βρει στις μέρες μας πεδίο εφαρμογής.\nΟ Γρηγόρης Αποστολάκος είναι π. Βουλευτής και π. Νομάρχης του Ν. Λακωνίας & Δικηγόρος Αθηνών


Εθελοντική Ομάδα Πιερική Κίνηση: Σεπτεμβρίου 2012\nΝέα ομαδική παραγγελία για τυροκομικά προϊόντα\nΗ εθελοντική Ομάδα Πιερική Κίνηση μετά από τις προηγούμενες πετυχημένες δράσεις για τυροκομικά προϊόντα, ξεκινάει νέα ομαδική παραγγελία για τυρί φέτα από πρόβειο γάλα, λευκό τυρί από αγελαδινό γάλα, ανθότυρο και κασέρι (κίτρινο ημίσκληρο τυρί από αγελαδινό γάλα).\nΟι συσκευασίες και το κόστος θα είναι τα ίδια όπως την προηγούμενη φορά δηλαδή τάπερ δίκυλα για το τυρί και το κόστος 12 ευρώ (6 ευρώ το κιλό) για τη φέτα από πρόβειο γάλα και 7,5 ευρώ (3,75 ευρώ το κιλό) για το λευκό τυρί με αγελαδινό γάλα.\nΤο ανθότυρο διατίθεται σε συσκευασίες των 400 περίπου γραμμαρίων προς 1,70 ευρώ η συσκευασία, Ενώ το κασέρι θα διατίθεται σε συσκευασίες των 400 περίπου γραμμαρίων (ζυγίζεται) και μπαστούνι των 2,5 κιλών προς 5,50 ευρώ το κιλό.\nΗ προμήθεια των τυροκομικών θα γίνει ξανά από το ίδιο τυροκομείο Ολυμπιακή Παράδοση www.olpa.gr .\nΝα υπενθυμίσουμε ότι βρίσκεται στην Παλιά Εθνική οδό κοντά στο κέντρο Θέαμα (πρώην Πρόσφυγας), πίσω από την αντιπροσωπεία Ρενό.\nΗ παράδοση θα γίνει το Σάββατο 29 Σεπτεμβρίου 10 έως 12 το πρωί.\nΠαρακαλούμε να τηρηθεί ακριβώς ο χρόνος για να μην υπάρξουν προβλήματα.\nΣυμπληρώστε την παρακάτω φόρμα για την παραγγελία σας\nΑναρτήθηκε από Pieriki Kinisi στις 11:25 π.μ. Δεν υπάρχουν σχόλια:\nΝέα ομαδική παραγγελία για τυροκομικά προϊόντα ...


135 και 43 ΝΗΠΙΑΓΩΓΕΙΑ ΑΘΗΝΩΝ: 43 & 135 ΝΗΠΙΑΓΩΓΕΙΑ-SPECIAL OLYMPICS\nΑναρτήθηκε από 135 και 43 νηπιαγωγεία Αθηνών στις 10:37 μ.μ.\nΟ Κόσμος της Έφης 28 Ιανουαρίου 2014 - 8:38 π.μ.\nΑΝΤΕ ΝΑ ΠΑΙΡΝΩ ΙΔΕΕΣ, ΕΜΕΙΣ ΠΑΜΕ ΣΤΙς 9/2\n135 και 43 νηπιαγωγεία Αθηνών 28 Ιανουαρίου 2014 - 6:49 μ.μ.\nχαχα!! από ιδέες εσύ δε στερεύεις!!\nΤο Νηπιαγωγείο μ΄αρέσει πιο πολύ 28 Ιανουαρίου 2014 - 9:10 μ.μ.\nΜαρία Λαμπροπούλου 28 Ιανουαρίου 2014 - 10:09 μ.μ.\nμπράβο και στις δυο σας λοιπόν! τέτοιες δραστηριότητες είναι σπουδαίες και η ευαισθητοποίηση των παιδιών ανεκτίμητη! καλά να περάσετε!!